title: Anastasija Moh’njuk

text: Anastasija Moh’njuk (, s. 1. tammikuuta 1991 Nova Kah'ovka, Ukraina)on ukrainalainen seitsenottelija.


title: Anastasija Moh’njuk

text: Moh’njuk kilpaili sisäratojen Euroopan-mestaruuskilpailuissa vuonna 2013 pituushypyssä sijoittuen kahdeksanneksi. Vuonna 2014 hän oli seitsenottelun 14. Euroopan-mestaruuskilpailuissa Zürichissa.


title: Anastasija Moh’njuk

text: Pekingin MM-kilpailuissa 2015 Moh’njuk sijoittui seitsemänneksi tuloksella 6359. Moh’njuk voitti hopeaa viisiottelun sisäratojen maailmanmestaruuskilpailuissa Portlandissa 2016 pistein 4847.


title: Anastasija Moh’njuk

text: Alle 23-vuotiaiden Euroopan-mestaruuskilpailuissa 2013 Tampereella Moh’njuk saavutti pronssia tuloksella 5898.


title: Anastasija Moh’njuk

text: Moh’njuk jäi kiinni kiellettyjen aineiden käytöstä, kun huhtikuussa 2016 hänen todettiin käyttäneen meldoniumia. Kyseinen testi oli otettu Portlandin MM-kilpailujen yhteydessä. Moh’njuk totesi käyttäneensä ainetta viime vuoden puolella, kun aine ei ollut vielä kiellettyjen aineiden listalla. Asian käsittely on vielä kesken.


title: Anastasija Moh’njuk

text: Lähde: IAAF


title: Espoo United (jääkiekko)

text: Espoo United oli samannimisen espoolaisen urheiluseuran jääkiekkojaosto, jonka miesten edustusjoukkue on pelannut Suomen toiseksi korkeimmalla sarjatasolla, Mestiksessä, kaudesta 2016–2017 lähtien. Ensimmäisellä kaudella joukkue sijoittui runkosarjassa viidenneksi. Pudotuspeleissä United eteni pronssiotteluun, jonka se voitti.


title: Espoo United (jääkiekko)

text: Joukkuetta valmensi Niko Marttila. Espoo United ajautui konkurssiin keväällä 2018. Sen myötä joukkueen pelit Mestis-sarjassa päättyivät kauteen 2017–2018. Unitedin tilalle nousi Suomi-Sarjan voittanut KooVee Tampereelta.


title: Täpläpussimäyrä

text: Täpläpussimäyrä ("Isoodon macrourus") on pussimäyrien heimoon kuuluva pieni pussimäyrälaji. Lajia tavataan Australian pohjois- ja itärannikoilla sekä läheisillä saarilla, ensisijaisesti Papua-Uuden-Guinean saarilla.


title: Täpläpussimäyrä

text: Aikuinen yksilö on noin 40 senttimetrin pituinen, jonka lisäksi hännän pituus on noin 15 senttimetriä. Keskimääräinen paino on 1 200 grammaa, mutta paino voi vaihdella 260 - 1 500 gramman välillä.


title: Eero (Seitsemän veljestä)

text: Eero on Aleksis Kiven luoma kuvitteellinen hahmo. Hän on yksi päähenkilöistä Kiven 1870 julkaistussa romaanissa "Seitsemän veljestä". Eero on veljeskatraan kuopus, romaanin alussa alle kahdeksantoistavuotias. Veljesten ikäerot ovat kuitenkin vähäisiä, sillä esikoinen Juhani on vain kahdeksisen vuotta Eeroa vanhempi. Eeron veljistä Tuomas ja Aapo sekä Timo ja Lauri ovat kaksosia.


title: Eero (Seitsemän veljestä)

text: Fyysisesti Eero on veljiensä kaltainen: vankkarakenteinen ja melko ruskeaihoinen. Hänen hiuksensa ovat hampunkarvaiset. "Seitsemän veljeksen" alussa Eeroa kuvaillaan lyhyeksi, sillä hän ei ole vielä kasvanut täyteen mittaansa. Häntä kutsutaan "kuustuumaiseksi". Eero on veljessarjan nopeaälyisin ja vilkkain. Hän tekee mielellään kepposia veljilleen, mutta saa tuon tuosta selkäänsä ja kasvaa vähitellen kelpo mieheksi. Eero suhtautuu kirjasivistykseen myönteisesti ja oppii lukemaan vanhempia veljiään aiemmin. Niinpä hän päätyy opettamaan veljilleen lukutaidon.


title: Eero (Seitsemän veljestä)

text: Sosiaalisesti Eero ei ole lahjakas kuten Aapo, joka hoitaa usein puhumisen. Veljeksistä Lauri on Eerolle läheisin, vaikka miehet ovat temperamenteiltaan toistensa vastakohdat. Fyysisesti Eero on taitava, korvaa ketteryydellään sen minkä voimassa häviää. Kylmähermoisena miehenä hän sietää hyvin paineita.


title: Eero (Seitsemän veljestä)

text: Romaanin lopussa Eero alkaa pitää taloa Vuohenkalman torpassa vaimonsa Seunalan Annan kanssa ja pariskunnalle syntyy ainakin kaksi lasta; lasten tarkkaa lukumäärää Kivi ei kerro. Liinatukkainen ja kainosilmäinen Anna on monessa suhteessa Eeron vastakohta: introvertti ja melankolisuuteen taipuvainen. Pariskunnan lapset koulutetaan.


title: Eero (Seitsemän veljestä)

text: Eerosta kasvaa sangen oppinut ja yhteiskunnallisesti edustava henkilö, merkittävä kunnallismies, jonka panos kansakoulun perustamiseksi Toukolaan on huomattava. Eeron myöhempiin vaiheisiin kuuluu myös jahtivoudin työ ja sanomalehtiin kirjoittaminen. Kansakoulun perustamisen ohella hän ajaa muitakin hankkeita pitäjän kehittämiseksi ja toimii nimismiehen apuna. Sitä mukaa kun Eeron elinpiiri laajenee, hän alkaa käsittää kuinka Suomi sijoittuu suhteessa muuhun maailmaan. Kansainvälistyessään hänestä kasvaa nationalisti.


title: Eero (Seitsemän veljestä)

text: Suomalainen Teatteri teki "Seitsemän veljeksen" ensimmäisen näyttämöversion vuonna 1898. Eeroa näyttelivät 1900-luvun teatterituotannoissa muun muassa Vili Auvinen, Kaarlo Halttunen, Arvo Lehesmaa, Oiva Sala, Arvi Tuomi ja Oke Tuuri. Ritva Holmbergin dramatisoimassa ja Kalle Holmbergin ohjaamassa Turun kaupunginteatterin kuuluisassa "Seitsemässä veljeksessä" 1970-luvulla Eerona oli Juha Muje. Myös radiotoimittajana paremmin tunnettu Markus Rautio teki aikoinaan Eeron roolin.


title: Eero (Seitsemän veljestä)

text: 2000-luvulla Jukolan kuopuksen roolin ovat näytelleet muun muassa Iikka Forss Lahden kaupunginteatterissa ja Aku Hirviniemi Tampereen Työväen Teatterissa.


title: Eero (Seitsemän veljestä)

text: Wilho Ilmarin elokuvassa "Seitsemän veljestä" (1939) Eerona nähdään Arvo Kuusla. Jouko Turkan samannimisessä televisiosarjassa (1989) Eeroa näyttelee Tero Jartti.


title: Jacob Schiff

text: Jacob Schiff (s. 10. tammikuuta 1847 – 25. syyskuuta 1920) oli saksalaissyntyinen yhdysvaltalainen pankkiiri. Schiff syntyi Frankfurtissa, Saksassa ja muutti Yhdysvaltoihin sisällissodan jälkeen. Schiff työskenteli Kuhn, Loeb & Co. -pankille. Schiff kuului useiden yhdysvaltalaisten suurten ja merkittävien yritysten hallituksiin, muiden muassa: National City Bank of New York, Equitable Life Assurance Society, Wells Fargo & Company ja Union Pacific Railroad. Schiff auttoi rahoittamaan japanilaisten sodankäyntiä tsaarin Venäjää vastaan Venäjän–Japanin sodassa. Henry Ford mainitsee Schiffin 1920-luvulla ilmestyneessä kirjasessaan "Kansainvälinen juutalainen".


title: Jacob Schiff

text: Schiff avioitui Solomon Loebin tyttären Therese Loebin kanssa vuonna 1875 ja he saivat kaksi lasta: Frieda Schiff (1876–1958) ja Mortimer L. Schiff (1877–1931). Schiffin hauta sijaitsee Brooklynissä, New Yorkissa Salem Fields -hautausmaalla.


title: Kansainvälinen juutalainen

text: Kansainvälinen juutalainen (engl. "The International Jew") on Henry Fordin kirjoittama neliosainen kirjanen, joka koostuu hänen omistamassaan "The Dearborn Independentissä" ilmestyneistä sanomalehtiartikkeleista. Artikkelit ilmestyivät sanomalehdessä 22. toukokuuta – 2. lokakuuta 1920 ja käsittelivät maailmantapahtumia ja kansainvälisiä juutalaisia, joita Ford piti aikansa suurimpana ongelmana. Kirjasen alaotsikkona oli "The World's Foremost Problem". Kirjanen julkaistiin marraskuussa 1920 ja sen kustansi The Dearborn Publishing Co.


title: Kansainvälinen juutalainen

text: Fordin kirjanen käännettiin 16 kielelle – myös suomeksi. Suomenkielisen käännöksen nimi oli "Kansainvälinen juutalainen: maailman tärkein kysymys" ja kirja julkaistiin vuonna 1924. Fordin kirjaa myytiin Yhdysvalloissa puoli miljoonaa kappaletta. Fordin sanomalehtiartikkeleita ja niistä koostettua kirjasta on pidetty antisemitistisinä.


title: Kansainvälinen juutalainen

text: Osa kirjasen sisällöstä viittaa "Siionin viisaiden pöytäkirjoihin", ja Ford ajatteli siihen astisten maailmantapahtumien sopivan hyvin pöytäkirjoissa esitettyyn juutalaisten suunnitelmaan maailmanvalloituksesta. Fordin avustaja Ernest G. Liebold tutustutti Fordin pöytäkirjoihin. Ford kirjoitti juutalaisuuden olevan ylikansallinen voima ja juutalaisilla olevan suunnattomasti valtaa suhteessa juutalaisten niukkuuteen maailman väestössä. Kirjasessa Ford muotoilee juutalaiskysymyksen ja pohtii ratkaisua juutalaiskysymykseen. Kirjasessa Ford esittää, että bolševikkivallankumous Venäjällä oli juutalaisten aikaansaannosta ja että Neuvostoliiton johtajista sillä hetkellä eli alkuvaiheissa lähes kaikki olivat juutalaisia. Kirjasessa Ford mainitsee juutalaiset pankkiirit: Jacob Schiffin, Max Warburgin ja hänen veljensä Paul Warburgin ja Felix Warburgin sekä Otto Kahnin. Eniten Ford kirjoitti Jacob Schiffistä ja Max Warburgista.


title: Kansainvälinen juutalainen

text: Adolf Hitler luki "Kansainvälisen juutalaisen", kun se käännettiin saksan kielelle. Käännöksen teki Paul Lehmann ja vuonna 1922 Saksassa julkaistun käännöksen nimi oli "Der internationale Jude". Fordin kirjan käännös saattoi vaikuttaa Hitlerin kansainvälisiä juutalaisia vastustaneeseen ja yleisesti juutalaisvastaiseen ajatusmaailmaan. Ainoa Hitlerin teoksessaan "Taisteluni", joka julkaistiin vuonna 1925, mainitsema yhdysvaltalainen oli Henry Ford. Hitlerin näkemys oli, että bolševismi on juutalaista, mikä oli sama näkemys kuin Fordin kirjasessaan esittämä. Kansallissosialistinen puolue levitti saksankielistä käännöstä ja sitä tehtiin 26 painosta. Saksalaiset diplomaatit palkitsivat 30. heinäkuuta 1938 Fordin 75-vuotispäivänä Saksan kotkan suuri risti -ansiomerkillä ("Großkreuz des Deutschen Adlerordens"), joka oli korkein ulkomaalaiselle myönnettävä ansiomerkki.


title: Kansainvälinen juutalainen

text: Nürnbergin sotasyyllisyysoikeudenkäynneissä Hitler-Jugendin johtaja Baldur von Schirach todisti, että Fordin kirja teki häneen vaikutuksen ja vahvisti juutalaisvastaisia näkemyksiä.


title: Kansainvälinen juutalainen

text: Venäjän federaatio kielsi kirjan syksyllä 2009, ja se sisältyy liittovaltion luetteloon ekstremistimateriaaleista. Kirjan tuotanto ja jakelu on kielletty, ja siitä langetetaan sakko tai enintään 15 päivän pidätys.


title: Sotkanlinna

text: Sotkanlinna on Nokian Hauroisissa "Harakkakallio"-nimisen mäen laella sijaitseva rautakautinen kalmisto, jonne on luultavasti haudattu ihmisiä läheisestä Liukuslahden ympärillä sijainneesta rauatakautisesta asutuksesta. Sotkanlinnan todettiin olevan rautakautinen kalmisto, kun vuonna 1948 inventoinnin yhteydessä mäeltä löydettiin pala palanutta luuta. 1990-luvulla alueella suoritettiin useita kaivauksia, joitten esinelöytöjen perusteella Sotkanlinnan käyttöaika voitiin ajoittaa merovingiajan lopulta viikinkiajan alkuun. Nykyään alue on kaavoitettu muinaismuistokohteeksi. Kohteen koordinaatit ovat N 61° 27.190 E 023° 29.900.


title: Aspergillus ochraceus

text: Aspergillus ochraceus on homelaji, joka kuuluu Aspergillus-homesukuun. Laji tunnetaan toksisten dihydroisokumariinin, sitriniinin ja okratoksiini A:n tuottajana, joka kontaminoi usein ruokatarvikkeita. "Aspergillus ochraceus" on alun perin ollut maaperähome, mutta nykyisin se on vallannut useita ekologisia lokeroita kasvaen muun muassa maatiloilla. Homeella saastuneen ruoan käyttö aiheuttaa ihmisissä ja eläimissä neurotoksisia, immunosuppressiivisia, genotoksisia, karsinogeenisia ja teratogeenisia vaikutuksia.


title: Milko Tokola

text: Milko Sergei Olavi Tokola (s. 10. lokakuuta 1992) on uransa vuonna 2018 lopettanut suomalainen painonnostaja. 163 senttimetriä pitkä Tokola edusti Raution Kisailijoita ja kilpaili 85-kiloisten luokassa. Aikaisemmin hän edusti Rovaniemen Reipasta.


title: Milko Tokola

text: Tokola osallistui ensimmäisiin aikuisten EM-kilpailuihinsa vuonna 2011 sijoittuen kahdeksanneksi 77-kiloisten sarjassa. Ensimmäisiin MM-kilpailuihinsa hän osallistui vuonna 2011 ollen samassa luokassa 27:s. Huhtikuussa 2016 hän teki luokkansa Pohjoismaiden ennätystuloksen tempauksessa ja yhteistuloksessa. Samassa kuussa Tokola valittiin Suomen joukkueeseen kesän 2016 olympialaisiin.


title: Milko Tokola

text: Tokola kärsi uransa aikaisemmassa vaiheessa tajunnanmenetyksestä suuria painoja nostaessaan. Vaiva väheni Tokolan lihasmassan kasvettua ja iän myötä.


title: Milko Tokola

text: Tokolan puoliso Anna-Maria Tokola on myös painonnostaja.


title: Emma Moffatt

text: Emma Moffatt (s. 7. syyskuuta 1984, Moree) on australialainen triathlonisti ja olympiamitalisti. Pekingin olympialaisissa 2008 Moffatt sijoittui kolmanneksi. Moffatt voitti vuosina 2009 ja 2010 maailmanmestaruuden. Lontoon olympialaisissa 2012 Moffatt joutui keskeyttämään kilpailun pyöräilyosuuden kolaroinnin takia.


title: The Dearborn Independent

text: The Dearborn Independent oli vuonna 1901 perustettu sanomalehti, jonka Henry Ford omisti. Sanomalehdestä tuli Yhdysvaltojen toiseksi suurilevikkisin sanomalehti "New York Daily Newsin" ollessa suurilevikkisin. Sanomalehden henkilöstöä olivat E. G. Pipp ja William J. Cameron.


title: The Dearborn Independent

text: Henry Ford julkaisi "Siionin viisaiden pöytäkirjat" sanomalehden sivuilla ja lisäksi sarjan juutalaisvastaisia artikkeleita, joista koostettiin Fordin kirjanen nimeltä "Kansainvälinen juutalainen". Artikkelit ilmestyivät sanomalehdessä 22. toukokuuta – 2. lokakuuta 1920 ja käsittelivät maailmantapahtumia ja kansainvälisiä juutalaisia, joita Ford piti aikansa suurimpana ongelmana. Sanomalehden viimeinen numero ilmestyi joulukuussa 1927, kun Ford lakkautti sanomalehden antisemitismisyytösten vuoksi.


title: Vanessa Fernandes

text: Vanessa de Sousa Fernandes (s. 14. syyskuuta 1985, Perosinho) on portugalilainen triathlonisti ja olympiamitalisti. Fernandes osallistui Ateenan olympialaisiin 2004 sijoittuen kahdeksanneksi. Neljä vuotta myöhemmin Pekingin olympialaisissa hän voitti olympiahopeaa. Hän edustaa SL Benficaa.


title: Brigitte McMahon

text: Brigitte McMahon (s. 25. maaliskuuta 1967, Baar) on sveitsiläinen entinen triathlonisti ja olympiavoittaja. McMahon voitti Sydneyn olympialaisissa 2000 olympiakultaa. Neljä vuotta myöhemmin Ateenan olympialaisissa 2004 hän oli kymmenes. Vuonna 2005 McMahon jäi kiinni EPOn käytöstä. Hän sai kahden vuoden kilpailukiellon dopingrikkomuksestaan. Siiviliammatiltaan McMahon on biokemisti.


title: Roosevelt (New Jersey)

text: Roosevelt on pikkukaupunki Monmouthin piirikunnassa, New Jerseyssä. 1930-luvun laman aikana perustetun pikkukaupungin asukasluku oli 882 vuonna 2010, eli sen asukasluku oli laskenut 51:llä (-5.5 %) vuoden 2000 väestönlaskennasta.


title: Roosevelt (New Jersey)

text: Roosevelt perustettiin 29. toukokuuta 1937, jolloin sen nimi oli Jersey Homesteads. Nimeksi vaihdettiin 9. marraskuuta 1945 Roosevelt kunnianosoituksena puolta vuotta aiemmin kuolleelle entiselle yhdysvaltain presidentille Franklin D. Rooseveltille.


title: Max Warburg

text: Max Moritz Warburg (5. kesäkuuta 1867 – 26. joulukuuta 1946) oli Warburg-sukuun kuuluva saksalainen pankkiiri, joka toimi Hampurissa, Saksassa. Max Warburg johti suvun hampurilaista M. M. Warburg & Co. -pankkia. Max Warburgin veljiä olivat Paul Warburg ja Felix Warburg. Henry Ford mainitsee Max Warburgin 1920-luvulla ilmestyneessä kirjasessaan "Kansainvälinen juutalainen".


title: Max Warburg

text: Max Warburg johti suvun hampurilaista M. M. Warburg & Co. -pankkia. Hänen veljensä Paul Warburg työskenteli kanssaan Hampurissa 1895–1902.


title: Max Warburg

text: Max Warburg avusti Saksan delegaatiota taloudellisena neuvonantajana vuonna 1919 ensimmäistä maailmansotaa seuranneessa Pariisin rauhankonferenssissa, joka kulminoitui Versaillesin rauhansopimukseen. Hänen Yhdysvaltoihin vuonna 1902 muuttanut ja vuonna 1911 kansalaisuuden saanut veljensä Paul Warburg johti Yhdysvaltain delegaatiota.


title: Max Warburg

text: Max Warburg oli saksalaisen Interessen-Gemeinschaft Farbenindustrie AG:n eli IG Farbenin hallituksessa. IG Farben oli maailman suurin kemianteollisuuden yritys. Hänen veljensä Paul Warburg oli IG Farbenin kokonaan omistaman Yhdysvaltain-tytäryhtiön hallituksessa. Toisen maailmansodan päätyttyä Nürnbergin sotasyyllisyysoikeudenkäynneissä 24 IG Farbenin johtajaa tuomittiin, mutta Max Warburg ei lukeutunut syytettyihin.


title: Max Warburg

text: Max Warburg toimi Hjalmar Schachtin alaisuudessa johtajana Reichsbankissa vuoteen 1938 asti, kunnes pakeni Yhdysvaltoihin.


title: Max Warburg

text: Max Warburg pakeni perheensä kanssa, 38-vuotias poika Eric M. Warburg samana vuonna, Yhdysvaltoihin vuonna 1938 kansallissosialistien juutalaisvainon kiihtyessä. Hänen veljensä Paul ja Felix asuivat jo Yhdysvalloissa.


title: Max Warburg

text: Max Warburg oli suvun hampurilaisen pankin perustaneen saksalaisen Moses Warburgin jälkeläinen. Max Warburgin vanhemmat olivat Moritz Warburg (1838-1910) ja äiti Charlotte Oppenheim (1842-1921). Max Warburg avioitui Alice Magnuksen kanssa vuonna 1899. Pariskunta sai yhden lapsen, Eric M. Warburgin (1900–1990). Max Warburgin hauta sijaitsee Sleepy Hollow'n hautausmaalla Westchesterissä, New Yorkissa.


title: Kirjanen

text: Kirjanen on pieni, ohut kirja.


title: Kirjanen

text: Kirjapainoteknisesti pientä nitomatonta kirjasta kutsutaan usein pamfletiksi. Se koostuu yksittäisestä paperiarkista, jonka molemmille puolille on painettu tekstiä ja joka on taitettu kahtia, kolmeen osaan, neljään osaan tai jopa viiteen osaan (tällöin sitä kutsutaan lehtiseksi). Pamfletti saattaa koostua myös muutamasta sivusta, jotka on taitettu kahtia ja määrlytetty laskoksen tekemiseksi. Kirjastonhoitajat laskevat pamfletiksi alle 50 sivua pitkän kirjan, jota ei ole suunnattu lapsille.


title: Kirjanen

text: Yksittäisten pamflettien varastointiin tulee kiinnittää erityistä huomiota, koska pamfletit voivat murskautua tai repeytyä helposti, jos niitä säilytetään samassa paikassa kovakantisten kirjojen kanssa. Tästä syystä pamfletteja kannattaa säilyttää kansioissa, lokerikoissa tai laatikoissa.


title: Kirjanen

text: Pamfletit ovat tärkeä markkinointi- ja kampanjointikeino, sillä niitä on halpaa tuottaa ja niitä voi levittää helposti.


title: Skye McCole Bartusiak

text: Skye McCole Bartusiak (28. syyskuuta 1992 Houston, Texas – 19. heinäkuuta 2014 Houston, Texas) oli yhdysvaltalainen lapsinäyttelijä. Hän aloitti näyttelemisen 7-vuotiaana ja teki muistettavat roolit elokuvissa "Patriot" (2000) ja "Älä sano sanaakaan" (2001) sekä televisiosarjassa "24". Tämän lisäksi hän vieraili useissa sarjoissa sekä televisioelokuvissa.


title: Skye McCole Bartusiak

text: Bartusiak kuoli vain 21-vuotiaana kotonaan Houstonissa 19. heinäkuuta 2014 lääkkeiden yliannostukseen. Kuolema todettiin vahingoksi.


title: Jaotin

text: Jaotin on passiivinen jakoverkon osa, joka jakaa tulosignaalin yhtä suuriin osiin mahdollisimman pienin häviöin. Jaottimmen haarojen välillä ei ole haaroittimen tapaista häiriövaimennusta.


title: Timna Nelson-Levy

text: Timna Nelson-Levy (s. 7. heinäkuuta 1994) on israelilainen judoka.


title: Timna Nelson-Levy

text: Nelson-Levy saavutti Kazanin EM-kilpailuissa 2016 pronssia alle 57 kg:n painoluokassa. Hän oli samassa sarjassa seitsemäs Varsovan EM-kilpailuissa 2017 ja viides alle 21-vuotiaiden MM-kilpailuissa 2014. Hän on sijoittunut masters-, Grand Slam- ja Grand Prix -kilpailuissa kerran toiseksi ja kerran kolmanneksi sekä maailmancup/Continental Open -kilpailuissa kaksi kertaa kolmanneksi. Hän on voittanut aikuisten sarjassa yhden Israelin-mestaruuden.


title: Heidi Walli

text: Heidi Walli (s. 20. maaliskuuta 1962 Helsinki) on suomalainen nykyaikainen viisiottelija. Hän on voittanut kaksi hopeaa nykyaikaisen viisiottelun maailmanmestaruuskilpailuissa yli 40-vuotiaiden sarjassa. Hopeat ovat vuosilta 2012 ja 2013. Ammatiltaan hän on fysioterapeutti sekä orgaanisen kemian kandidaatti  Helsingin Yliopisto ja hän johtaa perheyritystä, jonka toimialaa ovat mm. terveydenhoito palvelut, orgaaninen kosmetiikka . Vuonna 2008 hän perusti yksityisen saattohoitoyksikön. Hän toimi pitkään Helsingin nykyaikaisten viisiottelijoiden puheenjohtajana, kansainvälisen viisitteluliiton liiton (UIPM) alaisen masters-komitean johtokunnan jäsenenä ja vuodesta 2012 UIPM:n alaisen Masters komitean puheenjohtajana, jossa tehtävässä hän on ensimmäinen nainen. Suomen miekkailu- ja 5-otteluliiton hallituksen jäsenenä 2010-2014. Hänellä on kolme lasta.


title: Grigori Minaskin

text: Grigori Minaskin (s. 1. helmikuuta 1991) on virolainen judoka.


title: Grigori Minaskin

text: Minaskin voitti vuonna 2007 kultaa 81 kg:n sarjassa alle 17-vuotiaiden EM-kilpailuissa Vallettassa ja Euroopan nuorten olympiafestivaaleilla Belgradissa. Vuonna 2009 hän saavutti alle 20-vuotiaiden 90 kg:n painoluokassa EM-hopeaa Jerevanissa ja MM-pronssia Pariisissa. Hän oli saman ikäluokan 90-kiloisten sarjan EM-pronssilla Samokovissa 2010.


title: Grigori Minaskin

text: Minaskin sijoittui Istanbulin EM-kilpailuissa 2011 seitsemänneksi alle 90 kg:n painoluokassa. Hän saavutti alle 23-vuotiaiden EM-kilpailuissa pronssia 100 kg:n sarjassa Samokovissa 2013. Hän sai Kazanin EM-kilpailuissa 2016 pronssia 100 kg:n painoluokassa.


title: Grigori Minaskin

text: Minaskin on saavuttanut maailmancupeissa ja Continental Open -kilpailuissa yhden turnausvoiton, kolme kakkossijaa ja kolme kolmossijaa. Hän on voittanut aikuisten sarjassa viisi Viron-mestaruutta.


title: Västerviks IK

text: Västerviks IK on ruotsalainen jääkiekkoseura Västervikin kaupungista. Joukkue pelaa kaudella 2016–2017 Ruotsin toiseksi korkeimalla sarjatasolla HockeyAllsvenskanissa. Joukkue on perustettu vuonna 1971. Kausi 2016–2017 on joukkueen ensimmäinen kahdella ylemmällä sarjatasolla. Seura on kuulunut alemmilla tasoilla kärkipään joukkueisiin.


title: Etiopian kuumat myrkkylähteet

text: Etiopian kuumat myrkkylähteet sijaitsevat Danakilin aavikolla, 600 kilometriä Addis Abebasta pohjoiseen. Lähteistä vapautuu ilmaan klooria ja rikkihöyryjä, jotka ovat myrkyllisiä ja vahingoittavat silmiä ja keuhkoja. Kuumat lähteet ovat neonkeltaisia, ja kuivuessaan ne muodostavat valkoisia, keltaisia, ruskeita, oransseja ja vihreitä jälkiä maastoon.


title: Etiopian kuumat myrkkylähteet

text: Danakilin aavikolla on evaporiittikerros, joka koostuu vesiliukoisista mineraaleista. Kerros on aikoinaan syntynyt aavikolla veden haihtumisen tuloksena. Danakilin evaporiitit ovat peräisin ajoilta, jolloin Punainen meri on useaan otteeseen peittänyt laakson vedellä ja vesi on haihtunut pois. Dallolissa olevat kuumat lähteet ovat värikkäimpiä maisemia maapallolla. Kuuma magma lämmittää pohjavettä, joka virtaa ympäröiviltä ylängöiltä. Kuuma vesi nousee maanpinnalle ohittaen evaporiittikerroksen, josta liukenee suolaa, kaliumkarbonaattia ja muita liukoisia mineraaleja.


title: Etiopian kuumat myrkkylähteet

text: Alueella elää ekstremofiilejä eli äärimmäisissä oloissa selviytyviä mikrobeja. Näihin kuuluvat muun muassa halofiiliset levät, jotka pitävät suolaisesta ympäristöstä. Myrkkylähteitä päästiin tutkimaan tieteellisesti ensimmäistä kertaa huhtikuussa 2016. Felipe Gómezin tutkimusryhmä Espanjan astrobiologian keskuksesta teki retken alangolle. Gómez selvitti ympäristön olosuhteet ja kartoitti, millaista elämää alueella on.


title: Kylävaara

text: Kylävaara on suomalainen sukunimi, joka on muun muassa seuraavilla henkilöillä:


title: Euroopanvirtahepo

text: Euroopanvirtahepo ("Hippopotamus antiquus") on suurikokoinen sukupuuttoon kuollut virtahepolaji.


title: Euroopanvirtahepo

text: Euroopanvirtahepo kasvoi 4,3 metriä pitkäksi ja painoi 3,9–4,7 tonnia. Se oli siis suunnilleen periskooppivirtahevon kokoinen, mutta sillä ei ollut samanlaisia ”varsisilmiä”.


title: Euroopanvirtahepo

text: Euroopanvirtahepo eli Euroopassa pleistoseenikaudella, 1,8 miljoonaa – 800 tuhatta vuotta sitten. Se oli laajalle levinnyt, sen jäänteitä on löydetty Saksasta, Kreikasta, Italiasta, Espanjasta sekä Iso-Britanniasta.


title: Virtahevot (suku)

text: Virtahevot ("Hippopotamus") on yksi virtahepojen ("Hippotamidae") kahdesta elossa olevista suvuista. Sen ainoa elävä laji on virtahepo.


title: The Nice Guys

text: The Nice Guys on vuonna 2016 ensi-iltansa saanut yhdysvaltalainen toimintakomedia, jonka on ohjannut Shane Black. Elokuvan on käsikirjoittanut Black ja Anthony Bagarozzi. Elokuvan päärooleissa esiintyy Russell Crowe, Ryan Gosling, Angourie Rice, Matt Bomer, Margaret Qualley, Keith David ja Kim Basinger. Elokuva sai ensi-iltansa toukokuussa vuonna 2016.


title: Radeon R420

text: ATI Radeon R420 on ATI Technologiesin vuosina 2004-2005 julkaisema näytönohjainsarja. Näytönohjaimet tunnettiin myös koodinimellä Loki. Näytönohjaimet tukivat DX 9.0b versioa ja shader model 2.0 B versioita.


title: Radeon R420

text: Radeon X800 näytönohjainsarja suunniteltiin ottamaan X700 näytönohjaimien paikka kiistatta nopeimpana näytönohjaimena tuolla ajanjaksolla. X700 näytönohjaimista suunniteltiin aikansa nopeinta näytönohjainta mutta kyseinen näytönohjain ei ollut siihen käyttöön riittävän nopea.


title: Aasmund Bjørkan

text: Aasmund Bjørkan (s. 3. heinäkuuta 1973) on norjalainen jalkapallovalmentaja ja entinen hyökkääjä. Tammikuusta 2016 lähtien hän on toiminut FK Bodø/Glimtin päävalmentajana.


title: Aasmund Bjørkan

text: Bjørkan aloitti pelaajauransa kasvattajaseurassaan FK Bodø/Glimtissä, jonka edustusmiehistössä hän debytoi kaudella 1991. Seura nousi kaudeksi 1993 pääsarjaan ja Bjørkanista tuli seuran avainpelaajia tulevina liigavuosina. Hyökkääjänä ja keskikentällä viihtynyt Bjørkan tehtaili parhaalla kaudellaan yhdeksän liigamaalia. Bjørkan voitti seuran paidassa Norjan cupin mestaruuden 1993 ja oli häviämässä loppuottelussa 1996 Tromsølle 2–1. Elokuussa 2000 hän siirtyi Vålerengaan. Oslolaisseura putosi kauden jälkeen Adeccoligaeniin, jossa Bjørkan edusti seuraa nousuun päättyneen kauden 2001 ollen avainroolissa seuran paluussa pääsarjaan. Kaudella 2002 Bjørkanin peliaika jäi vähäiseksi ja elokuussa hän palasi takaisin Bodø/Glimtiin. Polvivaivat vaikeuttivat Bjørkanin uran viimeisiä pelivuosia. Hän lopetti uransa kauden 2005 jälkeen.


title: Aasmund Bjørkan

text: Bjørkan oli vuonna 2006 ehdolla Steigen SK:n päävalmentajaksi, mutta sopimus ei koskaan toteutunut. Sen sijaan hän jatkoi uraansa Bodø/Glimtin organisaatiossa pelaajien kehittäjänä, kunnes aloitti kauden 2009 alussa Altan päävalmentajana. Hän valmensi seuraa kaksi kautta Adeccoligaenin keskikastissa ja siirtyi kauden 2010 jälkeen Ranheimin päävalmentajaksi. Hän luotsasi seuran parhaimmillaan Adeccoligaenin neljänneksi kaudella 2011 ja jätti joukkueen sopimuksensa umpeuduttua kauden 2012 jälkeen.


title: Aasmund Bjørkan

text: Kaudeksi 2013 Bjørkan palasi Bodø/Glimtiin, kun hänestä tuli Jan Halvor Halvorsenin apuvalmentaja. Heidän johdollaan seura voitti Adeccoligaenin mestaruuden kaudella 2013 ja palasi neljän kauden tauon jälkeen pääsarjatasolle. Kauden 2015 jälkeen hän korvasi Halvorsenin seuran päävalmentajana.


title: Michellie Jones

text: Michellie Yvonne Jones (s. 6. syyskuuta 1969, Fairfield) on australialainen entinen triathlonisti, olympiamitalisti ja maailmanmestari. Jones aloitti kilpailun triathlonissa vuonna 1990. Hän voitti maailmanmestaruuden vuosina 1992 ja 1993. Hän osallistui myös Sydneyn olympialaisiin, jossa sijoittui toiseksi häviten vain kahdella sekunnilla kultaa voittaneelle Brigitte McMahonille. Jones siirtyi 2000-luvulla kilpailemaan ironman-luokassa, jossa voitti maailmanmestaruuden 2006.


title: Mark Dempsey

text: Mark Dempsey (s. 14. tammikuuta 1964) on englantilainen jalkapallovalmentaja ja entinen keskikenttäpelaaja.


title: Mark Dempsey

text: Dempsey liittyi Manchester Unitedin orgaatioon vuonna 1980 alle 18-vuotiaiden joukkueeseen. Hän nousi vuonna 1982 edustusmiehistöön, muttei onnistunut murtautumaan joukkueen pelaavaan kokoonpanoon. Dempsey esiintyi vain yhdessä ottelussa Unitedin paidassa. Dempsey pelasi lainalla Swindon Townissa kauudella 1985 ja hän jätti seuran vuonna 1986. Ura jatkui Sheffield Unitedissa, jossa tuli mukavasti vastuuta. Hän siirtyi seurasta lyhyen Chesterfieldissä vietetyn lainapestin jälkeen Rotherhamiin ja uransa viimeisiksi vuosiksi Macclesfield Towniin. Dempsey lopetti Englannin alasarjoissa tekemänsä pelaajauran vuonna 1994.


title: Mark Dempsey

text: Pelaajauransa jälkeen Dempsey työskenteli Manchester Unitedin juniorivalmentajana, kunnes siirtyi tammikuussa 2009 Norjaan Tromsø IL:n apuvalmentajaksi. Hän työskenteli Per-Mathias Høgmon aisaparina kaksi kautta ja toimi myös seuran juniorivalmennuksen kehittäjänä. Kaudeksi 2011 hän liittyi Molden organisaatioon Ole Gunnar Solskjærin apuvalmentajaksi. Hän voitti Moldessa kaksi Norjan mestaruutta ja cupin. Dempsey siirtyi Solskjærin perässä Cardiff Cityyn tammikuussa 2014. Kehnot tulokset johtivat potkuihin syyskuussa 2014.


title: Mark Dempsey

text: Kaudeksi 2015 Dempsey palasi Norjaan FK Haugesundin apuvalmentajana. Jostein Grindhaugin jätettyä päävalmentajan tehtävät Dempseystä seuran päävalmentaja lokakuussa 2015. Hän luotsasi seuraa kauden neljässä viimeisessä ottelussa. Dempseyn johdolla Haugesund säilytti sarjapaikkansa ollen Tippeligaenin kahdestoista. Hän jatkoi päävalmentajana kaudella 2016, mutta erosi tehtävistään yllättäen heinäkuussa 2016. Elokuun alussa 2016 hänestä tuli Ruotsin Allsvenskanin putoamiskamppailuun juuttuneen Djurgårdens IF:n päävalmentaja. Dempseyn johdolla Djurgården paransi peliesityksiään ja nousi lopulta Allsvenskanin seitsemänneksi. Kauden jälkeen Dempsey jätti seuran.


title: Mark Dempsey

text: Kaudeksi 2018 Dempsey palasi valmennustehtäviin IK Startin päävalmentajana. Hän sai kuitenkin potkut jo toukokuun puolivälissä, kun Start oli juuttunut Norjan liigan putoamiskamppailuun.


title: Kalliomarsu

text: Kalliomarsu ("Kerodon rupestris") on Brasilian itäosissa elävä jyrsijä. Se elää kuivilla kallioisilla alueilla pensaiden ja varpujen keskellä, ja suojautuu kallionkoloihin. Se syö lähinnä lehtiä. Paikalliset asukkaat metsästävät kalliomarsuja ruoaksi.


title: Kalliomarsu

text: Kalliomarsulla ei ole häntää, ja korvat ovat pienet. Aikuinen painaa noin kilon.


title: Dante (verkko)

text: Dante on australialaisen Audinate Pty. Ltd. -yhtiön kaupallistama digitaalinen monikanava-audioliitäntä. Yhtiö tarjoaa teknologiaa käyttäville partnereille ohjelmistoja sekä piirisarjoja, joiden avulla liitäntä voidaan toteuttaa äänilaitteeseen. Teknologian avulla on mahdollista jakaa pakkaamatonta ääntä monikanavaisesti vähäisillä latensseilla tavallisen Ethernet -verkon yli.


title: Dante (verkko)

text: Dante -teknologiaa käytetään lähinnä ammattilaisille suunnatuissa järjestelmissä. Äänentoistojärjestelmissä Dante -yhteydellä voidaan korvata perinteinen miksauspöydän ja päätevahvistimen sekä lavarasian välinen kaukokaapeli. Se mahdollistaa myös kiinteiden äänentoisto- ja kuulutusjärjestelmien rakentamisen tavallisen Ethernet -verkon varaan jolloin kaapelointikustannuksissa voidaan säästää huomattavasti.


title: Mitch Wahl

text: Mitch Wahl (s. 22. tammikuuta 1990 Seal Beach, Kalifornia, Yhdysvallat) on yhdysvaltalainen jääkiekkoilija, joka pelaa Ruotsin toiseksi korkeimmalla sarjatasolla HockeyAllsvenskan-joukkue Västerviks IK:ssa. Hän on pelipaikaltaan keskushyökkääjä, mutta osaa pelata myös laidassa. Wahl laukoo oikealta.


title: Mitch Wahl

text: Wahl aloitti jääkiekkoilun 6-vuotiaana California Waven junioreissa. Seura pelasi C-juniori-ikäisten turnausta Brittiläisessä Kolumbiassa, jolloin Wahl sai näkyvyyttä Kanadan junioriliiga WHL:ssä. Spokane Chiefs varasi hänet koko liigan varaustilaisuuden neljäntenä pelaajana ja ensimmäisenä yhdysvaltalaisena kesällä 2005. Wahl esiintyi joukkueessa kahden ottelun verran seuraavalla kaudella 2005–2006 täytettyään 16 vuotta tammikuussa 2016. Varsinaisella tulokaskaudellaan 2006–2007 hän oli Chiefsin toiseksi paras syöttäjä ja neljänneksi paras pistemies tehoilla 16+32=48.


title: Mitch Wahl

text: Kaudella 2007–2008 Wahl oli Spokane Chiefsin paras syöttäjä ja toiseksi paras pistemies Drayson Bowmanin jälkeen tehoilla 20+53=73. Hän voitti kauden päätteeksi WHL:n mestaruuden, Ed Chynoweth Cupin. Wahl jakoi Memorial Cup -turnauksessa Chiefsin sisäisen tehotilaston voiton Chris Brutonin kanssa lukemalla +5. Hän voitti joukkueen mukana turnauksen ja Wahl valittiin Memorial Cupin tähdistökentälliseen. Hän pelasi kauden aikana myös CHL Top Prospects Gamessa.


title: Mitch Wahl

text: Calgary Flames varasi Wahlin toisella kierroksella 48. pelaajana . Kaudella 2008–2009 hän oli Spokane Chiefsin toiseksi paras pistemies Drayson Bowmanin jälkeen tehoilla 32+35=67. Wahl voitti joukkueen sisäisen tehotilaston lukemalla +42. Kevään 2009 pudotuspeleissä hän oli Chiefsin paras syöttäjä ja jakoi sisäisen pistepörssin voiton Bowmanin kanssa. Wahl voitti myös joukkueen sisäisen tehotilaston lukemalla +6.


title: Mitch Wahl

text: Lokakuussa 2009 Wahl teki kolmivuotisen tulokassopimuksen Flamesin kanssa. Hän jatkoi kaudella 2009–2010 vielä Spokane Chiefsin vahvuudessa ja voitti joukkueen sisäisen piste- ja syöttöpörssin tehoilla 30+66=96, joilla Wahl sijoittui WHL:n pistepörssissä seitsemänneksi. Kevään 2010 pudotuspeleissä hän oli Chiefsin paras syöttäjä ja jakoi joukkueen sisäisen pistepörssin voiton Kyle Beachin kanssa tehoilla 4+5=9. Wahl valittiin kauden päätteeksi WHL:n itäisen konferenssin ensimmäiseen tähdistökentälliseen. Huhtikuussa 2010 hän liittyi loppukevääksi amatööritry-out -sopimuksella AHL-joukkue Abbotsford Heatiin, jossa Wahl pelasi neljä runkosarja- ja 12 playoff-ottelua.


title: Mitch Wahl

text: Kauden 2010–2011 Wahl aloitti Abbotsford Heatin AHL-joukkueen vahvuudessa. Hän pelasi loukkaantumisten vuoksi kauden aikana kuitenkin vain 17 runkosarjaottelua. Marraskuussa 2011 Heat lainasi Wahlin toiseen AHL-joukkueeseen, Hamilton Bulldogsiin. Hän pelasi liigassa kauden 2011–2012 aikana yhteensä 27 runkosarjaottelua tehopistein 2+3=5. Suurimman osan kaudestaan Wahl pelasi kuitenkin ECHL-joukkue Utah Grizzliesin vahvuudessa. Hän jakoi tehoilla 20+20=40 joukkueen sisäisen pistepörssin toisen sijan Mitch Faddenin kanssa. Kauden 2012–2013 Wahl aloitti taas Heatissa. Helmikuussa 2013 Flames kauppasi hänet Philadelphia Flyersiin vaihdossa Mike Testwuideen. Wahl pelasi Heatissa ja Flyersin farmijoukkue Adirondack Phantomsissa kauden aikana yhteensä 21 runkosarjaottelua tehopistein 2+3=5, mutta suurin osa hänen kaudestaan eteni jälleen Grizzliesissa, jonka varakapteenina Wahl toimi. Hän voitti joukkueen sisäisen piste- ja syöttöpörssin tehoilla 19+40=59.


title: Mitch Wahl

text: Wahl siirtyi kaudeksi 2013–2014 Itävallan Erste Bank Eishockey Ligan EC Salzburgiin. Hänen visiittinsä jäi siellä kuitenkin vain viiden runkosarja- ja kahdeksan European Trophy -ottelun mittaiseksi. Wahl jakoi ET:ssä Salzburgin sisäisen maalipörssin voiton Manuel Latusan kanssa neljällä osumallaan. Lokakuussa 2013 hän palasi Pohjois-Amerikkaan ja siirtyi ECHL-joukkue Idaho Steelheadsiin. Wahl oli joukkueen toiseksi paras pistemies William Rapuzzin jälkeen tehoilla 17+39=56. Hänet valittiin ECHL:n marraskuun 2013 kuukauden pelaajaksi. Wahl pelasi samassa kuussa myös kaksi ottelua lainalla AHL-joukkue Utica Cometsissa. Kaudella 2014–2015 hän jatkoi ECHL-uraansa vuoden mittaisella sopimuksella Florida Everbladesin riveissä. Wahl oli joukkueen paras syöttäjä ja toiseksi paras pistemies tehoilla 15+44=59.


title: Mitch Wahl

text: Kaudeksi 2015–2016 Wahl siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamnin riveihin. Hän voitti tehoilla 27+13=40 koko sarjan maalipörssin, joukkueensa sisäisen pistepörssin ja jakoi Allsvenskanin pistepörssin yhdeksännen sijan Tingsryds AIF:n Éric Castonguayn kanssa.


title: Mitch Wahl

text: Wahl siirtyi kaudeksi 2016–2017 vuoden mittaisella sopimuksella SM-liigajoukkue Tampereen Ilvekseen. Hän osoittautui kuitenkin pettymykseksi ja teki 16 ottelussa vain tehot 1+3=4, kunnes Wahlin sopimus joukkueen kanssa purettiin lokakuun 2016 lopulla. Marraskuussa hän palasi Allsvenskaniin ja siirtyi loppukauden sopimuksella sarjan nousijajoukkue Västerviks IK:n riveihin.


title: Mitch Wahl

text: Wahl pelasi alle 20-vuotiaiden MM-kilpailuissa vuonna 2009, jolloin hän jakoi Yhdysvaltain sisäisen tehotilaston voiton Kevin Shattenkirkin ja Ryan McDonaghin kanssa lukemalla +5.


title: Mitch Wahl

text: Wahl on harrastanut myös lainelautailua.


title: Francesco Schettino

text: Francesco Schettino (italiankielinen ääntämys "sket'tiːno"; s. 14. marraskuuta 1960 Meta di Sorrento) on italialainen merikapteeni, joka on tuomittu syylliseksi matkustaja-alus Costa Concordian karilleajoon.


title: Francesco Schettino

text: Francesco Schettino syntyi Meta di Sorrentossa merenkulkijaperheeseen. Schettino valmistui Piano di Sorrenton Nino Bixio -merikoulusta. Alussa Schettino työskenteli lauttafirmassa Tirreniassa.


title: Francesco Schettino

text: Schettino oli Costa Cruisesilla vuodesta 2002 vuoden 2012 alkuun (silloinen Costa Crociere), joka on Carnival Corporationin alaisuudessa. Kapteeni vuodesta 2006, juuri vesille laskettuun Costa Concordiaan. Schettinon ohjaama Costa Atlantica törmäsi vuonna 2010 Warnemünden sataman lähellä AIDAblu-alukseen aiheuttaen pieniä vaurioita. Aidablu on niin ikään Carnival Corporationin omistama alus. Schettinon vaimo on Fabiola Russo. Heillä on yksi tytär. Schettino asuu Metassa, Napolin provinssissa.


title: Francesco Schettino

text: 13. tammikuuta 2012 Schettino halusi tervehtiä vanhan tavan mukaan saarella ollutta aiempaa kapteeniaan "kunniakumarruksella", ajattaen laivan mahdollisimman läheltä saaren ohi. Ruorimies käänsi liian myöhään, ja laiva ajoi vedenalaiselle karille. Laivaan alkoi virrata vettä, ja Schettino ajoi aluksen matalaan veteen. Laiva alkoi kallistua kyljelleen. Schettino tilasi vielä noin tunti karilleajon jälkeen illallista itselleen ja rakastajattarelleen Domnica Cemortanille, joka oli toiminut laivalla tanssijana ja kielenkääntäjänä. Kun laiva kallistui huomattavasti, Schettino määräsi sen evakuoitavaksi. 32 kuoli.


title: Francesco Schettino

text: Schettino odotti ensin helikopteripelastusta yläkannella. Vaikkei ensimmäisten joukossa pois lähtenytkään, Schettino pakeni laivalta melko nopeasti, ennen kuin kaikki hengissä selvinneet matkustajat saatiin pelastettua. Schettino kiisti tämän sanoen, että hän putosi pelastusveneeseen. Koska jätti laivansa, Schettino sai Italian lehdistöltä pilkkanimiä "pelkurikapteeni", "onnettomuuskapteeni" ja ironisoiden "Italian ylpeys".


title: Francesco Schettino

text:
Costa Cruisesin puheenjohtaja Pier Luigi Foschi sanoi ennen oikeusjuttua, että Schettino poikkesi reitiltä vastoin yhtiön sääntöjä. Niinpä Costa Cruises erotti Schettinon.
Lisäksi yhtiö ei suostunut maksamaan Schettinon oikeuskuluja vaan asettui oikeudessa Schettinoa vastaan.


title: Francesco Schettino

text:
Schettino puolustautui mm. sanomalla että "kunniakumarrus" oli perinteinen tapa tervehtiä,
ja että oli liiketoimintasyistä tarkoitus tarjota matkustajalle hyviä näkymiä läheltä ohitettavasta saaresta. Schettino syytti myös laivan indonesialaista perämiestä siitä, ettei tämä totellut hänen ohjeitaan. Schettinon mukaan toimimattomat hätägeneraattorit ja veden nopea tulviminen laivan osastoihin pahensivat tilannetta. Puolustusasianajan mukaan Schettino ei tappanut ketään, kun laiva osui karille. Syyttäjä vaati Schettinolle 26 vuotta ja 3 kuukautta vankeutta: 14 vuotta monista tapoista, 9 vuotta laivaonnettomuuden aiheuttamisesta,
kolme vuotta laivan hylkäämisestä ja kolme kuukautta siitä, ettei pitänyt yhteyttä pelastusmiehistöihin. Syyttäjä myös syytti Schettinoa valehtelusta oikeudenkäynnissä ja julkisuudessa.


title: Francesco Schettino

text: Puolustus puolestaan katsoi onnettomuuden olleen monen epäonnistumisen summa, josta Schettinoa syytettiin.


title: Francesco Schettino

text: Schettino tuomittiin helmikuussa 2015 16 vuoden vankeuteen: 10 vuotta tapoista, viisi onnettomuuden aiheuttamisesta ja yksi vuosi aluksen hylkäämisestä.


title: Francesco Schettino

text: Schettino valitti tuomiosta eikä ollut vielä vuoden 2016 alussa istunut päivääkään tuomiotaan. Onnettomuuden uhrit pitivät Schettinon tuomiota liian lievänä. Mutta toisaalta sanottiin, että media ja varustamo tekivät Schettinosta syntipukin. Schettino valitti tuomiostaan eri oikeusasteisiin. Korkein oikeus piti tuomion voimassa. Niinpä Schettino vietiin toukokuussa 2017 Rooman Rebibban vankilaan.


title: Jared Goff

text:
Jared Thomas Goff (s. 14. lokakuuta 1994 Novato, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Los Angeles Ramsia.
Goff oli vuoden 2016 . Hän pelasi ennen ammattilaisuraansa Kalifornian yliopistossa, Berkeleyssä


title: Jared Goff

text: Goff heitti yhteensä 7,687 jaardia, 93 tochdownia sekä 18 syötönkatkoa kolmena lukiovuonna, onnistuessaan 477:ssä heitossa 767:stä (62.2%) joukkueissa, jotka yhteensä pelasivat 39-4 tuloksen sekä 21-0 MCAL:ssä.


title: Kivistön koulu

text: Kivistön koulu oli Vantaan Kivistön kaupunginosassa, Kehäradan Kivistön rautatieaseman luoteispuolella sijainnut noin 300 oppilaan suomenkielinen alakoulu (luokka-asteet 1–6). Koulu oli aloittanut paikallaan vuonna 1961. Kouluun oli vuodesta 2002 kuulunut myös nimellä "Pikkukakkonen" tunnettu siirrettävä laajennusosa.


title: Kivistön koulu

text: Kivistön koulu lakkautettiin 1.8.2016, koska se purettiin asuintalojen tieltä. Syyslukukaudeksi 2016 otettiin käyttöön läheiseen Aurinkokiven palvelutalon yhteyteen sijoittuva uusi Aurinkokiven koulu (alakoulu), jonne Kivistön koulun oppilaat pääosin siirtyivät.


title: Kivistön koulu

text: Kirjailija Matti Summanen toimi opettajana Kivistössä kevääseen 1998 saakka.


title: Aleksandre Kobakhidze

text: Aleksandre Kobakhidze (; s. 11. helmikuuta 1987 Tbilisi, Georgian SNT, Neuvostoliitto, nykyinen Georgia) on georgialainen jalkapalloilija. Hän edustaa Ukrainan jalkapalloliigassa pelaavaa Dnipro Dnipropetrovsk ja on pelipaikaltaan keskikenttäpelaaja.


title: Carson Wentz

text: Carson James Wentz (s. 30. joulukuuta 1992 Bismarck, Pohjois-Dakota) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän edustaa NFL-liigassa pelaavaa Philadelphia Eaglesia.


title: Carson Wentz

text: Wentz oli vuoden 2016 toinen varaus. Hän pelasi ennen ammattilaisuraansa Pohjois-Dakotan osavaltionyliopistossa. Hänestä tuli kaikkien aikojen korkeimmalla varattu FCS-tasolla pelannut yliopistopelaaja.


title: Joey Bosa

text: Joey Bosa (s. 11. heinäkuuta 1995 Fort Lauderdale, Florida) on yhdysvaltalainen amerikkalaisen jalkapallon pelaaja, pelipaikaltaan puolustuksen ulompi linjamies. Hän edustaa NFL-liigassa pelaavaa San Diego Chargersia.


title: Joey Bosa

text: Bosa oli vuoden 2016 kolmas varaus. Hän pelasi ennen ammattilaisuraansa Ohion osavaltionyliopistossa.


title: Joey Bosa

text: Bosan isä John Bosa oli myös ykköskierroksen varaus, ja pelasi NFL:n Miami Dolphinsissa kolme kautta vuosina 1987–1989. Bosan iso-isoisä Tony Accardo oli yksi Chicagon mafian tunnetuimpia johtohahmoja.


title: Luettelo Salon kaupunginosista

text: Tämä artikkeli on luettelo Salon kaupunginosista. Luettelossa on mukana alueita vain vuoden 2009 kuntaliitosta edeltäneestä Salosta.


title: Koivukylän koulu

text: Koivukylän koulu on Vantaan Koivukylän suuralueen Rekolan kaupunginosassa toimiva suomenkielinen yläkoulu (luokka-asteet 7–9). Vuonna 2014 koulua kävi 383 oppilasta.


title: Morgan Lake

text: Morgan Lake (s. 12. toukokuuta 1997 Reading, Englanti) on brittiläinen seitsenottelija ja korkeushyppääjä.


title: Morgan Lake

text: Lake voitti kultaa vuoden 2014 alle 20-vuotiaiden MM-kilpailuissa sekä seitsenottelussa pistein 6148 että korkeushypyssä tuloksella 193. Seuraavana vuonna hän voitti kultaa korkeushypyssä alle 20-vuotiaiden Euroopan-mestaruuskilpailuissa tuloksella 191.


title: Morgan Lake

text: Lake karsiutui korkeushypyn loppukilpailusta Zürichin EM-kilpailuissa 2014. Hän sijoittui Prahan EM-hallikilpailuissa 2015 viisiottelussa yhdeksänneksi. Saman vuoden Pekingin MM-kilpailuissa hän karsiutui korkeushypyn loppukilpailusta. Portlandin sisäratojen MM-kilpailuissa 2016 hän oli viisiottelussa seitsemäs. Hän keskeytti seitsenottelun Amsterdamin EM-kilpailuissa 2016 ja sijoittui korkeushypyssä kymmenenneksi Rio de Janeiron olympialaisissa. Seuraavana vuonna hän oli korkeushypyssä kahdeksas Belgradin EM-hallikilpailuissa ja kuudes Lontoon MM-kilpailuissa.


title: Morgan Lake

text: Lake sijoittui korkeushypyssä neljänneksi Birminghamin sisäratojen MM-kilpailuissa 2018. Hän saavutti samana vuonna hopeaa Gold Coastin Kansainyhteisön kisoissa tuloksella 193.


title: Morgan Lake

text: Lähteet: IAAF, Tilastopaja


title: Trilce

text: Trilce ("Trilce") on perulaisen runoilijan César Vallejon runokirja jonka hän julkaisi vuonna 1922. Se oli hänen toinen kokoelmansa kaikkiaan kolmen kokoelman laajuisesta runotuotannostaan. Sen on suomentanut Einari Aaltonen joka on kirjoittanut siihen myös esipuheen. Savukeidas julkaisi suomennoksen vuonna 2009.


title: Trilce

text: Helena Sinervo kirjoittaa arvostelussaan, että Vallejo on tässä kokoelmassa käyttänyt jo ennen surrealisteja muun muassa automaattikirjoituksen tekniikkaa. Ilmestymisaikana kriitikot antoivat siitä kielteisiä arvioita, mutta runoilijoiden piirissä se sai arvostusta, ja Latinalaisesta Amerikasta muodostui avantgarden keskeinen manner.


title: Trilce

text: Aiemmin on Vallejon tuotantoa suomentanut Matti Rossi, mutta – kuten Sinervo sanoo – hänen suomennoskokoelmansa "Musta kivi valkoisen päällä" "kiertää lähes mahdottomana pidetyn "Trilcen", eikä teos muutenkaan sopinut 70-luvun julistavaan estetiikkaan".


title: Trilce

text: Runokokoelman nimi on arvoitus: Vallejo oli suunnitellut sille nimeä "Cráneos de bronce" (Pronssikallot), mutta oikovedosvaiheessa hän suostui nimenmuutokseen ystävien painostuksesta, ja muutos tuli hänelle kalliiksi.


title: Trilce

text: Sinervo huomauttaa, että ensivaikutelman jälkeen hän syvennyttyään teoksen käännökseen ja alkutekstiin alkoi suhtautua varauksellisesti paitsi sanavalintoihin myös itse runojen tulkintoihin. Hän huomauttaa, että vaikka Vallejo on monitulkintainen, hän ei ole sekava, silti Aaltonen muokkaa runot vaikeammin avautuviksi kuin alkuteksti. Hän antaa vääristä tulkinnoista esimerkkejä ja on sitä mieltä, että taustoihin ja inkojen ajatteluun ja kieleen tutustuminen olisi ollut avuksi. Mutta Sinervo antaa kuitenkin kiitoksen siitä, että suomennos on tehty, sillä omalla tavallaan se ilmentää Vallejon ajattelua.


title: Hydroksibentsotriatsoli

text: Hydroksibentsotriatsoli eli HOBt (CHNO) on bentsotriatsolijohdannaisiin kuuluva heterosyklinen orgaaninen yhdiste. Yhdistettä käytetään orgaanisen kemian synteeseissä erityisesti valmistettaessa synteettisiä peptidejä ja nukleotideja.


title: Hydroksibentsotriatsoli

text: Huoneenlämpötilassa hydroksibentsotriatsoli on valkoista kiteistä ainetta. Yhdiste liukenee hyvin veteen ja muodostaa myös kidevedellisen hydraatin (CHNO•HO, CAS 123333-53-9).


title: Hydroksibentsotriatsoli

text: Hydroksibentsotriatsoila valmistetaan o-kloorinitrobentseenistä ja hydratsiinisulfaatista. Nämä reagoivat muodostaen hydratsiinijohdannaisen, josta muodostuu hydroksibentsotriatsolia kuumennettaessa emäksen kanssa.


title: Hydroksibentsotriatsoli

text: Hydroksibentsotriatsolia käytetään reagenssina peptidien, nukleotidien ja eräiden sokerijohdannaisten valmistuksessa. Peptidien synteeseissä sitä käytetään yhdessä di-isopropyylikarbodi-imidin tai disykloheksyylikarbodi-imidin kanssa. Karbodi-imidi reagoi aminohapon karboksyyliryhmän kanssa muodostaen O-asyyli-isourean, joka reagoi hydroksibentsotriatsolin kanssa muodostaen hydroksibentsotriatsoliesterin. Tämä esterijohdannainen reagoi toisen aminohapon aminoryhmän kanssa muodostaen amidin. Tällä menetelmällä ei tapahdu peptidien rasemoitumista.


title: Kuusikon koulu

text: Kuusikon koulu on Vantaan Tikkurilan suuralueen Kuninkaalan kaupunginosassa sijaitseva, vuonna 1963 valmistunut suomenkielinen alakoulu (luokka-asteet 1–6). Koulussa on myös montessoriluokkia, joissa sovelletaan lapsen kehitystason huomioivaa ja lapsen toimintaa tarkkailevaa montessoripedagogiikkaa.


title: Kuusikon koulu

text: Vuonna 2014 koulussa oli noin 290 oppilasta ja vajaa 30 hengen henkilökunta.


title: Tim Nowak

text: Tim Nowak (s. 13. elokuuta 1995 Bad Mergentheim) on saksalainen kymmenottelija.


title: Tim Nowak

text: Nowak ylsi kymmenottelussa pronssille vuoden 2014 alle 20-vuotiaiden MM-kilpailuissa. Vuotta aiemmin hän saavutti pronssia alle 20-vuotiaiden Euroopan-mestaruuskilpailuissa.


title: Tim Nowak

text: Nowakin ennätys ottelussa on 7 838 pistettä toukokuulta 2016.


title: Mathias Brugger

text: Mathias Brugger (s. 6. elokuuta 1992) on saksalainen kymmenottelija.


title: Mathias Brugger

text: Brugger ylsi kymmenottelussa hopealle vuoden 2011 alle 20-vuotiaiden Euroopan-mestaruuskilpailuissa. Sisäratojen EM-kilpailuissa Prahassa 2015 hän sijoittui seitsenottelussa 11:nneksi. Vuonna 2016 hän oli seitsenottelussa pronssilla sisäratojen MM-kilpailuissa Portlandissa ennätyspisteillään 6126. Saman vuoden Amsterdanin EM-kilpailuissa hän sijoittui kymmenottelussa yhdeksänneksi. Belgradin EM-hallikilpailuissa 2017 hän oli kahdeksas.


title: Mathias Brugger

text: Bruggerin ennätys ottelussa on 8 294 pistettä toukokuulta 2017.


title: Hullunkuriset perheet

text: Hullunkuriset perheet (engl. Happy Families) on korttipeli, jossa pyritään keräämään neljän samanarvoisen kortin nippuja. Peliä voidaan pelata myös Musta Pekka-pelikorteilla tai tavanomaisella korttipakalla.


title: Hullunkuriset perheet

text: Suomessa peliä markkinoitiin jo vuonna 1907. Poika Vesanto on kuvittanut version korteista. "Hullunkuriset perheet" -pelikortteja on myynyt mm. Tactic.


title: Hullunkuriset perheet

text: Aki Månsson on tehnyt pelistä version "Ei niin hullunkuriset perheet". Pelistä on tehty myös versio "Tavalliset perheet", jossa on moninaisia perheitä.


title: Hullunkuriset perheet

text: Pelissä on kaksi tai enemmän pelaajia. Kortit jaetaan pelaajille tasan. Pelin tavoitteena on kerätä neljän samanarvoisen kortin nippuja (perheitä), ja pelin voittaa eniten nippuja (perheitä) kerännyt.


title: Hullunkuriset perheet

text: Pelaajat pyytävät vuorotellen jotain tiettyä korttia toiselta palaajalta täydentääkseen omaa nippuaan. Jos pyydetty kortti löytyy pelaajalta, pyytäjä saa sen. Pyytäjä jatkaa kunnes pyydettyä korttia ei löydy – tällöin vuoro siirtyy eteenpäin. Kun pelaajalla on kokonainen nippu kädessään, hän laittaa nipun eteensä.


title: Hup-peli

text: Hup-peli on Arts & Mindsin kehittämä opetuspeli, jonka Alko julkaisi IBM PC:lle 1987. Pelin tuotti ja levitti Alkon haittavalistusyksikkö. Alkoholihaitoista valistava peli on tarkoitettu oppilaitosten ja nuorisojärjestöjen käyttöön. Sen lisenssi maksoi 700 markkaa. Peli soveltuu valmistajan mukaan 13–17-vuotiaille ja sitä vanhemmille pelaajille. Pelistä ei ole säilynyt montakaan kopiota.


title: Hup-peli

text: "Hup-peli" on roolipelielementtejä sisältävä seikkailupeli. Pelaajan pelihahmo seikkailee pienoiskoossa mallinnetussa Helsingissä tavoitteenaan päästä ennalta sovituille treffeille. Pelaajan tulee välttää paheita, joihin häntä houkutellaan satunnaisissa tapahtumissa. Satunnaistapahtumien tilanteet voivat käsitellä esimerkiksi uhkapelejä tai alkoholia. Eräässä tapahtumassa pelaaja voi esimerkiksi valita, nauttiiko hän alkoholia porttikongissa elokuvissa käynnin jälkeen. Väärät valinnat vaikuttavat pelaajan terveyteen, rahaan tai suhteisiin, ja mikäli jokin mittareista menee nollaan, peli päättyy.


title: Hup-peli

text: Toimittaja Juho Kuorikosken mukaan pelissä on pelattavaa noin vartin verran, mutta valintojen määrä tuo peliin uudelleenpeluuarvoa. Kuorikoski kutsuu peliä edelleen varsin pelattavaksi peliksi, joka on ”samassa laatuluokassa” muiden kaupallisten 1980-luvun suomipelien kanssa.


title: Urszula Włodarczyk

text: Urszula Włodarczyk (s. 22. joulukuuta 1965) on entinen puolalainen seitsenottelija ja kolmiloikkaaja. Hän on menestynyt erityisen hyvin hallissa kilpailtavassa viisiottelussa.


title: Urszula Włodarczyk

text: Włodarczykin kansainvälinen ura alkoi 1991, kun hän oli toinen universiadeissa Sheffieldissä ja sijoittui kuudenneksi Tokion MM-kilpailuissa. Sisäratojen EM-kilpailuissa Genovassa 1992 Włodarczyk osallistui viisiottelun lisäksi kolmiloikkaan. Viisiottelussa hän voitti pronssia, mutta kolmiloikassa hän jäi kilpailun viimeiseksi eli 22:nneksi. Kesällä Barcelonan olympialaisissa hän sijoittui seitsenottelussa kahdeksanneksi.


title: Urszula Włodarczyk

text: Vuosi 1993 alkoi hyvin, kun Włodarczyk saavutti hopeaa sisäratojen MM-kilpailuissa Torontossa. Kesällä hän voitti universiadit Buffalossa. MM-kilpailuissa Stuttgartissa hän saavutti pistesijan sekä seitsenottelussa että kolmiloikassa. Seitsenottelussa hänen sijoituksensa oli viides ja kolmiloikassa kahdeksas.


title: Urszula Włodarczyk

text: Vuoden 1994 sisäratojen EM-kilpailuissa Włodarczyk karsiutui kolmiloikan loppukilpailusta, mutta otteli pronssia. Saman vuoden kesällä hän otteli pronssia myös Helsingin EM-kilpailuissa.


title: Urszula Włodarczyk

text: 1995 oli ensimmäinen vuosi arvokilpailu-uran alkamisen jälkeen, kun Włodarczyk ei saavuttanut ainuttakaan mitalia, kun hän jäi Göteborgin MM-kilpailuissa yhdeksänneksi.


title: Urszula Włodarczyk

text: Vuosi 1996 alkoi sisäratojen EM-kilpailuiden hopealla. Kauden pääkilpailu onnistui Włodarczykilta erinomaisesti, kun hän otteli Atlantan olympialaisissa siihen astisen uransa ennätyspisteet 6484. Pisteet eivät kuitenkaan riittäneet mitaleille, vaan hän hävisi pronssimitalin viidellä pisteellä ollen lopputuloksissa neljäs.


title: Urszula Włodarczyk

text: Vuonna 1997 Włodarczyk sijoittui neljänneksi sekä sisäratojen MM-kilpailuissa Pariisissa että ulkoratojen MM-kilpailuissa Ateenassa. Ateenan tulos 6542 on Włodarczykin ennätys seitsenottelussa ja jäi vain 24 pistettä mitalista.


title: Urszula Włodarczyk

text: Vuosi 1998 oli menestyksekäs, kun Włodarczyk voitti sisäratojen Euroopan-mestaruuden viisiottelussa ennätystuloksellaan 4808 ja oli kesällä ulkoratojen Euroopan-mestaruuskilpailuissa toinen.


title: Urszula Włodarczyk

text: Sisäratojen MM-kilpailuissa 1999 Włodarczyk voitti pronssia ja ulkona hän oli Sevilla MM-kilpailuiden seitsemäs.


title: Urszula Włodarczyk

text: Viimeisen arvokisamitalin Włodarczyk saavutti hallissa, kun hän oli Euroopan-mestaruuskilpailuiden pronssilla vuonna 2000. Saman kesän olympialaisissa Sydneyssä hän oli edellisten olympialaisten tapaan neljäs.


title: Urszula Włodarczyk

text: Viimeisen arvokilpailunsa Włodarczyk kilpaili vuonna 2001 sisäratojen maailmanmestaruuskilpailuissa Lissabonissa. Kotiinviemisenä oli kahdeksas tila.


title: Huvimatka Aavasaksaan

text:
Huvimatka Aavasaksaan on vuonna 1862 julkaistu lautapeli, joka ilmestyi sekä suomen- että ruotsinkielisenä painoksena. Ruotsinkielisen painoksen nimi on Lustfärd till Aavasaksa. Peli on julkaistu myös nimellä Huviretki Aavasaksalle. "Suomen Julkisia Sanomia" kuvaili peliä seuraavasti 22. joulukuuta 1862:
Peli sisältää muun muassa yhden vanhimmista Oulun kaupunkia esittävistä kuvista.


title: Huvimatka Aavasaksaan

text: Pelin on kuvittanut Uudestakaarlepyystä kotoisin ollut suomenruotsalainen taiteilija Hilda Olson (1832–1916). Olson tunnetaan myös työstään luonnontieteellisten aiheiden parissa. Luonnontieteelliseen keskusmuseoon on arkistoitu Krimin-matkan aikana syntyneitä Olsonin kuvituksia, muun muassa hämähäkkejä kuvaavia töitä.


title: Huvimatka Aavasaksaan

text: Pelistä kirjoittanut Raija Majamaa epäilee sen sisältämiä loruja Zachris Topeliuksen kirjoittamiksi ja Johan Bäckvallin (1817–1883) suomentamiksi. Toisaalta tiedetään, että Hilda Olson julkaisi elämänsä aikana useita lautapelejä, joihin hän kirjoitti myös säännöt. Pelin sääntöjen ja lorujen kirjoittajasta ei siten ole täyttä varmuutta.


title: Huvimatka Aavasaksaan

text: Pelin kuvitukset mukailevat monessa kohtaa Topeliuksen toimittaman "Finland framställdt i teckningar" -teoksen kuvia. Kuvat eivät kuitenkaan ole identtisiä esikuvansa kanssa, sillä monessa kohtaa rakennukset on kuvattu eri kuvakulmasta. Pelissä on myös sellaisia kuvia, jotka "Finland framställt i teckningarista" puuttuvat.


title: Diogo Jota

text: Diogo José Teixeira da Silva (tunnetaan paremmin taiteilijanimillään "Diogo Jota" tai pelkkä "Jota", s. 4. joulukuuta 1996 Massarelos) on portugalilainen jalkapalloilija, joka edustaa Englannin Valioliigassa pelaavaa Wolverhamptonia. Pelipaikaltaan oikeajalkainen Jota on hyökkäävä keskikenttäpelaaja.


title: Diogo Jota

text: Jota siirtyi Paços Ferreiraan vuonna 2013 Gondomar SC:n juniorijoukkueesta. Hän teki debyyttinsä seuran edustusjoukkueen paidassa Primeira Ligassa helmikuussa 2015 Vitória Guimarãesia vastaan. Jota pelasi kaudella 2014–2015 kymmenen ottelua tehden niissä kaksi maalia. Heinäkuussa 2016 hän siirtyy Espanjan Primera Divisiónin Atlético Madridiin.


title: Diogo Jota

text: Jota on edustanut Portugalia nuorten maajoukkuetasolla. Vuonna 2015 hän debytoi Portugalin alle 21-vuotiaiden maajoukkueessa.


title: Miia Sillman

text: Miia Emilia Sillman (s. 3. kesäkuuta 1995 Tampere) on suomalainen moniottelija. Hän edustaa Tampereen Pyrintöä. Häntä on valmentanut vuodesta 2017 Eduard Hämäläinen.


title: Miia Sillman

text: Sillman voitti seitsenottelussa hopeaa Jyväskylän Kalevan kisoissa 2018 ja pronssia Porin Kalevan kisoissa 2015. Tallinnan alle 23-vuotiaiden EM-kisoissa 2015 Sillman oli yhdeksäs.


title: Miia Sillman

text: Lähde


title: Mikkolan koulu

text: Mikkolan koulu on Vantaan Korson suuralueen Mikkolan kaupunginosassa sijaitseva noin 840 oppilaan suomenkielinen yhtenäiskoulu (luokka-asteet 1–9). Koulu toimii kahdessa osoitteessa:


title: Mikkolan koulu

text: Viistosti koulurakennusten välin jäävällä tontilla toimii Tähdenlennon päiväkoti (Marsinrinne 4), jossa on myös opetusta luokka-asteilla 1-2. Koulun yhteydessä aiemmin toiminut Vantaan kaupunginkirjaston Mikkolan kirjasto suljettiin toukokuussa 2013. Kirjaston tilat siirrettiin nuorisotoimen haltuun.


title: Tiny Tim (muusikko)

text:
Tiny Tim, oikealta nimeltään Herbert Buckingham Khaury (s. 12. huhtikuuta 1932 – 30. marraskuuta 1996) oli amerikkalainen laulaja, ukulelen soittaja ja musiikin arkistoija. Hänet tunnetaan parhaiten omasta versiostaan kappaleesta "Tiptoe Through the Tulips" sekä omanlaatuisesta falsetti/vibrato-lauluäänestään.
Tiny Tim nousi kuuluisaksi 1960-luvun lopulla esiintyessään useasti televisiossa. Hänen kuuluisimmat televisioesiintymisensä olivat Rowan & Martin’s Laugh-In -show’ssa ja The Tonight Show Starring Johnny Carson -show’ssa. Vuonna 1968, hän julkaisi ensimmäisen albuminsa "God Bless Tiny Tim". Se sisälsi orkesteriversion "Tiptoe Through the Tulips" -kappaleesta, joka oli aiemmin singlenä julkaistuna noussut suureksi hitiksi. "For All My Little Friends" (v. 1969) oli lastenalbumi ja ehdokkaana Grammy-palkinnon saajaksi.


title: Tiny Tim (muusikko)

text: Hänen ensimmäiset häänsä järjestettiin The Tonight Show’ssa vuonna 1969, jossa hän meni naimisiin Victoria Budingerin (alias "Miss Vicki") kanssa. Parilla oli yksi tytär. He kuitenkin erosivat vuonna 1977. Vuonna 1984 hän meni naimisiin Jan Alweissin ("Miss Jan") kanssa, ja Susan Marie Gardnerin ("Miss Sue") kanssa vuonna 1995.


title: Tiny Tim (muusikko)

text: Tiny Timin uran hiipuessa hän esiintyi pienissä yökerhoissa. Hän esiintyi myös sirkuksen kanssa 80-luvulla.


title: Tiny Tim (muusikko)

text: 28. syyskuuta 1996, Tiny Tim sai sydänkohtauksen juuri ennen esiintymistään ukulelefestivaaleilla Montague Grange Hallissa Montaguen kaupungissa Massachusettsissa. Hän vietti kolme viikkoa sairaalassa, jonka jälkeen häntä kiellettiin esiintymästä. Hän kuitenkin sivuutti neuvon, ja sai taas sydänkohtauksen lavalla 30. marraskuuta 1996, johon hän kuoli myöhemmin sairaalassa.


title: Jessica Parland-von Essen

text: Eva Jessica Parland-von Essen (s. 9. helmikuuta 1970 Espoo) on suomalainen historiantutkija, koulutukseltaan filosofian tohtori. Hän on tutkinut 1700-luvun kulttuurihistoriaa ja Helsingin kaupungin historiaa. Hän väitteli Helsingin yliopistossa vuonna 2005 ja on työskennellyt yliopistossa tutkijana ja lehtorina. Hän toimi myös Brages Pressarkivin arkistopäällikkönä vuoteen 2014 saakka.


title: Jessica Parland-von Essen

text: Jessica Parland-von Essen on Oscar Parlandin pojantytär. Kirjailija Stella Parland oli hänen sisarensa, ja toimittaja Milena Parland on heidän sisarpuolensa.


title: Supernova (laulukilpailu)

text: Supernova on latvialainen laulukilpailu, jonka voittaja valitaan edustamaan Latviaa Euroviisuissa. Kilpailu on järjestetty vuodesta 2015 lähtien tällä nimellä. Aikaisemmin kilpailu on järjestetty nimillä Eirodziesma (2000–2012) ja Dziesma (2013–2014).


title: Marc Rochat

text: Marc Rochat (s. 18. joulukuuta 1992) on sveitsiläinen alppihiihtäjä.


title: Marc Rochat

text: Rochat kilpaili maailmancupissa ensimmäisen kerran Val d’Isèren pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 27:s. Parhaimmillaan hän on sijoittunut 19:nneksi Levin pujottelussa marraskuussa 2017.


title: Marc Rochat

text: Rochat on sijoittunut Eurooppa Cupin osakilpailuissa kaksi kertaa toiseksi.


title: Emil Johansson (alppihiihtäjä)

text: Emil Johansson (s. 13. elokuuta 1988) on ruotsalainen alppihiihtäjä, joka edustaa SK Vitesse Skövdeä.


title: Emil Johansson (alppihiihtäjä)

text: Johansson kilpaili maailmancupissa ensimmäisen kerran Madonna di Campiglion pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 25:s.


title: Lauri Nautela

text: Lauri Villiam Nautela (v. 1925–1935 Lagerström, 13. lokakuuta 1914 Helsinki – 5. syyskuuta 1998 Lieto) oli suomalainen keräilijä ja mesenaatti. Varsinaiselta ammatiltaan Nautela oli maanviljelijä, joka isännöi Liedon Nautelankoskella sijaitsevaa Nautelan kartanoa. Hänen muistoaan vaalii vuonna 2000 perustettu Nautelankosken museo.


title: Lauri Nautela

text: Helsingissä syntyneen Lauri Nautelan äiti luopui lapsestaan jo vajaan vuoden ikäisenä ja hänet sijoitettiin Hurtigin lastenkotiin Kauniaisiin. Nautelan biologisesta isästä ei ole tietoa. Hän varttui aluksi lastenkodissa, kunnes Nautelan kartanon omistanut pariskunta John ja Saida Lagerström adoptoivat hänet vuonna 1925. Hänen ottoisänsä kuoli 1928 ja ottoäiti 1953.


title: Lauri Nautela

text: Nautela kirjoitti ylioppilaaksi Turun lyseosta vuonna 1935 ja opiskeli sen jälkeen Helsingin yliopistossa maatalous- ja metsätieteitä, kunnes joutui rintamalle jatkosodan sytyttyä. Hän oli kiinnostunut jo varhain arkeologisten ja historiallisten esineiden keräilystä. Palattuaan nuoruudenkotiinsa 1940-luvun lopulla Nautela alkoi kerätä muun muassa arkeologisia löytöjä ja kansatieteellistä esineistöä, rahoja, mitaleja ja postimerkkejä sekä erilaisia asiakirjoja, karttoja, lehtileikkeitä ja kirjoja. Hänen kokoelmansa merkittävimmän kokonaisuuden muodostaa noin 8 000 nidettä käsittävä kirjasto, joka sisältää kirjojen lisäksi sanoma- ja aikakauslehtiä. Arkeologisia löytöjä kokoelmassa on yli 10 000 kappaletta.


title: Lauri Nautela

text: Vuonna 1990 Nautela lahjoitti kokoelmansa Liedon kunnalle ja 1996 sitä hoitamaan perustettiin Nautelankoski-säätiö. Museo avattiin kaksi vuotta Nautelan kuoleman jälkeen vuonna 2000. Museorakennuksen on suunnitellut arkkitehti Frank Schauman.


title: Lauri Nautela

text: Lauri Nautela oli homoseksuaali, joka sai vanhan seksuaalirikoslain aikana neljän vuoden vankeusrangaistuksen haureudesta toisen samaa sukupuolta olevan kanssa. Vuonna 2016 Nautela otettiin mukaan Turun seudun seksuaalivähemmistöjen historiaa esittelevään Gaykätkö-taideprojektiin, mutta Nautelankosken säätiö kielsi häntä koskevan geokätkön sijoittamisen museon alueelle. Lisäksi säätiö ilmoitti, ettei Nautelaa saa käyttää taideprojektin osana.


title: Lauri Nautela

text: Transkaakko-yhtyeen vuonna 2000 julkaistu albumi "Kiveen veistetty" on omistettu Lauri Nautelalle.


title: Jakub Kłusak

text: Jakub Kłusak (s. 2. tammikuuta 1992) on puolalainen alppihiihtäjä, joka edustaa AZS Zakopanea.


title: Jakub Kłusak

text: Kłusak kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 30:s.


title: Niklas Köck

text: Niklas Köck (s. 1. helmikuuta 1992) on itävaltalainen alppihiihtäjä, joka edustaa WSV St. Jakob in Haus -seuraa.


title: Niklas Köck

text: Köck kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 22:s.


title: Väliaikamerkki

text: Väliaikamerkki on radioaseman tai -kanavan tunnussävel, joka soitetaan tavallisimmin lähetyksen alussa tai ohjelmien välissä. Niitä käytetään varsinkin ulkomaanlähetyksissä, mutta myös paikallisilla radiokanavilla. Väliaikamerkillä on useita tehtäviä:


title: Väliaikamerkki

text: Tapa, että jokaisella radioasemalla on oma väliaikamerkkinsä, sai alkunsa Euroopassa 1920- ja 1930-luvuilla, ja sitä jatkettiin vielä sen jälkeenkin, kun oli siirrytty lyhytaaltolähetyksiin. Digitaalisten viritysjärjestelmien tultua käyttöön väliaikamerkkien käyttö on vähentynyt, mutta ei täysin lakannut. Vastaavia asemantunnisteita käytetään yhä myös mm. ilmailussa ja merenkulussa radiosuunnistuslaitteiden (VOR, ILS, NDB, DME tms.) tunnistamiseen ja toimintakunnon varmistamiseen. Tällöin kullakin yksittäisellä suunnistuslaitteella on oma morseaakkostunnisteensa, jota se normaalisti toimiessaan jatkuvasti lähettää.


title: Väliaikamerkki

text:
"Pim-pam-pulla" eli Suomen Yleisradion väliaikamerkki alkoi soida Yleisradiossa vuonna 1930. Ensin sitä soitettin kanteleella. Maisteri Eino Palola ehdotti Yleisradion johtokunnalle vuonna 1930, että Suomi hankkisi oman väliaikamerkin muiden radioyhtiöiden tapaan. Tästä järjestetyn kilpailun voitti A. O. Väisäsen ehdottama kantelesävelmä, joka on peräisin 1700-luvulta. Vuosina 1931–1978 Yleisradion väliaikamerkki soitettiin sähköllä toimivalla teräskampalaitteella. Kyseinen laite oli yleisön nähtävillä KAVIn radio- ja tv-arkiston ”Samalla taajuudella” -näyttelyssä talvella 2017. Teräskampalaitteen jälkeen väliaikamerkkiä on soitettu tietokoneella.
Numeroasemista käytetään usein niiden väliaikamerkkien mukaisia nimiä, Lincolnshire Poacher tai Magnetic Fields; jälkimmäinen on saanut ninensä Jean Michel Jarren samannimisen albumin mukaan.


title: Timati

text: Timati, oikealta nimeltään Timur Junusov (, s. 15. elokuuta 1983 Moskova), on venäläinen rap-muusikko, tuottaja, lauluntekijä ja näyttelijä.


title: Emil Johansson

text: Emil Johansson -nimisiä henkilöitä ovat:


title: Rafael Hårdh

text: Johan Rafael Hårdh (17. syyskuuta 1839 Kalajoki – 17. tammikuuta 1908 Turku) oli suomalainen opettajaseminaarin lehtori ja oppikirjojen tekijä.


title: Rafael Hårdh

text: Hårdhin vanhemmat olivat lääninmaanmittari Karl Henrik Hårdh (1800–1870) ja Amanda Sofia Cajanus. Hän pääsi ylioppilaaksi 1860 Kuopion lukiosta ja suoritti teknillisiä opintoja Helsingin teknillisessä reaalikoulussa sekä Hannoverin ja Zürichin polyteknillisissä yliopistoissa.


title: Rafael Hårdh

text: Hårdh toimi Jyväskylän opettajaseminaarin piirustuksen, käsitöiden ja maantiedon lehtorina 1869–1897. Hän harjoitti valokuvaajan ammattia ensimmäisenä Jyväskylässä ja omisti Muurikaisen tilan Jyväskylän maalaiskunnan puolella.


title: Rafael Hårdh

text: Rafael Hårdh oli naimisissa vuodesta 1871 Selina Sofia Charlotta Dahlströmin (1850–1927) kanssa. Heidän poikansa oli matematiikan ja fysiikan lehtori Heikki Hårdh (1877–1944). Hårdhin veljiä olivat Hämeenlinnan kaupunginlääkäri Josef Gabriel Hårdh (1837–1878) ja Hämeenlinnan klassillisen lyseon matematiikan kollega Henrik Eliel Hårdh (1843–1919).


title: Department of Conservation

text: Department of Conservation (DOC), maoriksi "Te Papa Atawhai", on vuonna 1987 perustettu uusiseelantilainen julkinen laitos, joka vastaa Uuden-Seelannin ympäristön- ja luonnonsuojelusta sekä historiallisen perinnön vaalimisesta.


title: Department of Conservation

text: Laitoksen toimintakuva on lakien määrittämä ja lisäksi toimintaa ohjaa itsenäinen, ministerin nimittämä yksikkö (New Zealand Conservation Authority (NZCA)).


title: Department of Conservation

text: Department of Conservation vastaa Uuden-Seelannin 14 kansallispuiston sekä muiden suojelualueiden suojelutoimista ja logistiikasta, muun muassa vaellusreittien kunnossapidosta. Eriasteisia suojelualueita, historiallisista ja luontoarvoisista syistä, on Uuden-Seelannin pinta-alasta noin 30 prosenttia. Suojelutoimien osalta toimintoihin sisältyvät tärkeänä osana myös vieraslajien torjunta. Lisäksi laitos vastaa joidenkin erittäin uhanalaisten alkuperäislajien, kuten kakapon, kantojen elvytystoimista.


title: Department of Conservation

text:
Luonnonsuojelualueista noin kolmannes on määritelty suuremman statuksen kohteiksi, ja alueilla on kielletty muun muassa kaivostoiminta.
28. huhtikuuta 1995 DOCin huoltama näköalatasanne sortui, jonka seurauksena 14 henkilöä kuoli. Heti tapahtuman jälkeen kaikki laitoksen hallinnoimat 106 näköalatasannetta tarkastettiin, jonka seurauksena 15 suljettiin välittömästi korjauksien vuoksi. Onnettomuus johti lopulta silloisen ministerin, Denis Marshallin eroon vuonna 1996. Department of Conservation maksoi kompensaationa uhrien perheille yhteensä 2.6 milj. NZD.


title: Brooke Barbuto

text: Brooke Barbuto (s. 24. huhtikuuta 1987 Syracuse) on yhdysvaltalainen jalkapalloilija. Hän edustaa Naisten Liigassa pelaavaa porilaista NiceFutista, jonne Barbuto siirtyi GBK:sta keväällä 2014. Barbuto on aikaisemmin pelannut kotimaansa seurojen lisäksi myös islantilaisessa Haukarissa.


title: Brooke Barbuto

text: Ennen kauden 2016 alkua Barbuto on pelannut Naisten Liigassa 71 ottelua ja tehnyt niissä 29 maalia. Vuonna 2014 hän teki NiceFutikselle 17 maalia, ollen koko sarjan kolmanneksi paras maalintekijä. Samana vuonna hänet palkittiin Suomen Palloliiton Satakunnan piirin parhaana naispelaajana.


title: Uudet Mutantit

text: Uudet Mutantit on ryhmä teini-ikäisiä koulutuksessa olevia mutanttisupersankareita, jotka esiintyvät Marvel Comicsin sarjakuvissa. He ovat olleet päähenkilöitä kolmessa Ryhmä-X:n spin-off -sarjakuvalehdessä.


title: Uudet Mutantit

text: Ensimmäisen Uusien Mutanttien joukkueen loivat Chris Claremont ja taiteilija Bob McLeod. He esiintyivät ensimmäisen kerran vuonna 1982 ilmestyneessä "Marvel Graphic Novel" #4:ssä ja saivat sen jälkeen oman lehtensä vuodesta 1983 vuoteen 1991. Kuten sen isäntälehdessäkin, "Uusissa Mutanteissa" korostetaan ihmissuhteita ja ryhmän sisäisiä konflikteja sekä toimintaa ja seikkailuja. Esillä on suuri joukko hahmoja, mukaan lukien kulttihahmo Deadpoolin ensiesiintyminen. Ensimmäisen lehden loppuessa lehti jatkui uudella nimellä: "X-Force".


title: Uudet Mutantit

text: Toinen "Uudet Mutantit" -sarja, jonka julkaisu aloitettiin vuonna 2003, esitteli uuden joukon teinimutantteja. Toisin kuin alkuperäiset Uudet Mutantit, he olivat osa valtavaa Xavier-instituutin Opiskelijaryhmää. Vuonna 2004 lehti aloitettiin uudelleen nimellä "New X-Men: Academy X" jonka jälkeen joukon päähahmoja virallisesti kutsuttiin "Uusiksi Mutanteiksi." "M-Päivä" -tapahtumajatkumon seurauksena vuoden 2005 lopulla loput opiskelijat yhdistettiin yhdeksi juniorijoukkueeksi, Uusiksi X-Miehiksi.


title: Uudet Mutantit

text: Kolmas "Uudet Mutantit" -sarja, joka kokosi useimmat alkuperäisen joukkueen jäsenet, alkoi ilmestymään toukokuussa 2009.


title: Uudet Mutantit

text: Uusista Mutanteista kertovan elokuvan tekemisestä tiedotettiin toukokuussa 2015. "The New Mutants" saa ensi-iltansa 22. helmikuuta 2019.


title: Uudet Mutantit

text: Uusien mutanttien jäseniä ovat olleet mm.


title: Judon Euroopan-mestaruuskilpailut 2013

text: Judon Euroopan-mestaruuskilpailut 2013 olivat järjestyksessään 62. judon Euroopan-mestaruuskilpailut. Ne käytiin Budapestissa, Unkarissa 25.–28. huhtikuuta 2013. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.


title: Judon Euroopan-mestaruuskilpailut 2013

text: Isäntämaa


title: Vanilla (yhtye)

text: Vanilla on suomalainen popmusiikkia esittävä duo, jonka muodostavat pelkillä etunimillään yleensä julkisuudessa esiintyvät Kirsikka ja Miina. He tapasivat toisensa kummankin opiskellessa Helsingin yliopistossa luokanopettajiksi. Miina valmistui vuonna 2016 ja oli ensin töissä opettajana Espoossa, mutta toimii nyt kaupallisella alalla. Kirsikka valmistui vuonna 2017 ja toimii resurssiopettajana itä-Helsingissä. Aiemmin he myös asuivat yhdessä Helsingin Merihaassa, Sörnäisissä.


title: Vanilla (yhtye)

text: Yhtye aloitti uransa julkaisemalla omakustannekappaleen ”Kallio” vuonna 2014. Singlen julkaisun jälkeen duo sai kiinnityksen Suomen Musiikki -levy-yhtiölle ja ensimmäinen albumi "Inkkarilapset" julkaistiin huhtikuussa 2016.


title: Hevoshaan koulu

text: Hevoshaan koulu on Vantaan Hakunilan kaupunginosassa sijaitseva suomenkielinen alakoulu (luokka-asteet 3–6). Vuonna 2014 koulua kävi 339 oppilasta (tuolloin koulussa olivat vielä luokka-asteet 2–6).


title: Hevoshaan koulu

text: Vantaan kunnallispoliitikot tekivät loppuvuonna 2013 paljon vastustusta herättäneen Hevoshaan koulun lakkautuspäätöksen; koulu sulkisi ovensa vuoden 2016 aikana. Paikalle kaavoitetaan asuintaloja. Vaihtoehtoisiakin suunnitelmia on esitetty. Esimerkiksi keväällä 2015 tehdyn ehdotuksen mukaan Hakunilan urheilupuiston laidalla sijaitsevasta Hevoshaan koulusta kehitettäisiin osa urheilukoulutuskampusta. Vielä lokakuussa 2015 konsulttityönä teetetyt suunnitelmat koulun jatkokäytöstä olivat osin avoimena.


title: Halofiili

text: Halofiilit ovat eliöitä, jotka viihtyvät korkeassa suolapitoisuudessa. Halofiili on eräs esimerkki ekstremofiilisestä organismista. Halofiilit voidaan jakaa lieviin, kohtalaisiin ja erittäin halofiilisiin organismeihin. Määritelmä riippuu natriumkloridin pitoisuudesta, jonka eliö vaatii. Useat merieliöt ovat lieviä halofiileja, mutta kohtalaiset ja erittäin halofiiliset organismit ovat yleensä erikoistuneita mikrobeja, jotka elävät suolaisemmissa ympäristöissä kuin merivesi. Hyvin suolaisia paikkoja on maapallolla paljon, esimerkiksi aavikolla, rannikoilla, syvän meren pohjukoissa ja maanalaisissa suolakaivoksissa. Halofiileissa on heterotrofisia, fototrofisia ja metanogeenisia arkkeja, fotosynteettisiä, litotrofisia ja heterotrofisia bakteereja sekä fotosynteettisia ja heterotrofisia eukaryootteja. Esimerkkejä hyvin sopeutuneista ja laajalle levinneistä erittäin halofiilisista organismeista on esimerkiksi "Halobacterium sp. NRC-1", syanobakteeri kuten "Aphanothece halopytica" ja vihreä levä "Dunaliella salina". Monisoluisista halofiilisista eukaryooteista on esimerkiksi suolasimpukka. Halofiilit voivat esimerkiksi tuottaa happamia proteiineja lisätäkseen osmoottisen stressin sietokykyä.


title: Kuukkeli (taideteos)

text: Kuukkeli on Villu Jaanisoon tekemä taideteos, joka paljastettiin vuonna 2016 Helsingissä.


title: Kuukkeli (taideteos)

text: "Kuukkeli" on lähes kuusi metriä korkea veistos. Se koostuu värillisistä uusiomuovin palasista. Lähellä sijaitsevan Kalasataman koulurakennuksen pintapaneelit ovat samaa materiaalia. Teoksen runko on terästä, kuten myös nokka ja jalat. Linnun varpaat ovat palloventtiilejä. Veistos sijaitsee näkyvällä paikalla Helsingin Kalasatamassa, Junonkadun ja Leonkadun risteyksessä.


title: Kuukkeli (taideteos)

text: Teoksen lähtökohtina ovat kuukkelille kansantaruissa annetut erityisominaisuudet. Kuukkelia pidettiin metsässä liikkuvien ystävänä ja suojelijana, jonka näkemiselle annettiin erilaisia merkityksiä.


title: Kuukkeli (taideteos)

text: Helsingin kaupunginkanslian tilaama veistos on valmistumisjärjestyksessä toinen Kalasataman ympäristötaidehankkeen mukainen taidehankinta. Hankkeen tavoitteena on asukkaiden viihtyvyyden parantaminen sekä alueellisen identiteetin muodostuminen. Teos kuuluu Helsingin taidemuseon taidekokoelmaan.


title: Raging Bull: My Story

text: Raging Bull: My Story on keskisarjan nyrkkeilijä Jake LaMottan omaelämäkerta. 1970 ilmestyneen kirjan kirjoitti LaMotta yhdessä Peter Savagen ja Joseph Carterin kanssa. Da Capo Press julkaisi uusintapainoksen 22. elokuuta 1997.


title: Raging Bull: My Story

text: LaMotta käy omin sanoin läpi elämänsä alkuvaiheita ja millaisia kokemuksia hän sai asuessaan New Yorkissa. LaMotta käy läpi myös, kuinka hän päätyi nyrkkeilyn pariin ja kohti keskisarjan mestaruutta, sekä uran jälkeisiin tapahtumiin.


title: Raging Bull: My Story

text: Martin Scorsese ohjasi kirjan pohjalta "Kuin raivo härkä" elokuvan, joka palkittiin muun muassa Oscarilla.


title: Espanjan astrobiologian keskus

text: Espanjan astrobiologinen keskus (CAB) on espanjalainen tutkimuslaitos. Sen tehtävänä on luoda transdisiplinaarinen tutkimusympäristö, jossa uusi tieteenala astrobiologia voisi kehittyä. CAB pyrkii ymmärtämään elämän alkuperää tutkimalla elämälle kelvollisia olosuhteita maapallolla, aurinkokunnassamme ja yleisesti aurinkokunnan ulkopuolisilla planeetoilla. CABin menetelmät perustuvat osaltaan kompleksisuusteoriaan. CABin tieteellinen toiminta alkoi vuonna 1999. Se perustettiin Espanjan kansallisen tutkimusneuvoston (CSIC) ja Espanjan avaruusinstituutin (INTA) väliseksi yhdistäväksi organisaatioksi.


title: Transdisiplinaarinen tutkimus

text: Transdisiplinaarinen tutkimus on eri tieteenhaarojen ja usein myös tieteen ulopuolella toimivien asiantuntijaryhmien välistä yhteistyötä, jossa tehtävänä on saavuttaa tutkimuksellinen päämäärä erityisellä yhteistyöstrategialla. Yhteistyökumpanit pyrkivät lähestymään tutkimusongelmaa monitieteisesti ja tieteen rajoja rikkoen, omaksumalla oman näkökantansa lisäksi myös muiden tieteenalojen lähestymistapoja ja tukeutumalla kaikkeen tutkimusongelman kannalta relevanttiin asiantuntemukseen. Tällä tavoin transdisiplinaarisen hankkeen osallistujat pyrkivät muodostamaan tutkimusongelmastaan kokonaiskuvan. Transdisiplinaarinen tutkimustapa vaatii erityisen paljon tiimityöskentelyä, jossa tutkijat ja muut yhteistyökumppanit jakavat muille tiiminjäsenille tietoa, osaamistaan ja resurssejaan.


title: Andreas Hartmann

text: Andreas "Andy" Hartmann (s. 29. tammikuuta 1980) on sveitsiläinen entinen yhdistetyn kilpailija.


title: Andreas Hartmann

text: Naganon olympialaisissa 1998 hän sijoittui sprintissä kahdeksanneksi ja normaalikilpailussa yhdeksänneksi.


title: Andreas Hartmann

text: Ramsaun maailmanmestaruuskilpailuissa 1999 hän oli joukkuekilpailun yhdeksäs.


title: Andreas Hartmann

text: Vuonna 2001 Lahden MM-kilpailuissa hän oli henkilökohtaisessa kilpailussa 24. ja joukkuekilpailussa kymmenes.


title: Andreas Hartmann

text: Vuoden 2002 Salt Lake Cityn olympialaisissa hän sijoittui normaalimatkalla yhdeksänneksi ja sprintissä kahdeksanneksi.


title: Andreas Hartmann

text: Val di Fiemmen MM-kilpailussa 2003 hän sijoittui henkilökohtaisessa kilpailussa 30:nneksi ja joukkuekilpailussa kahdeksanneksi.


title: Andreas Hartmann

text: Maailmancupissa Hartmannin uran paras sijoitus on kolmas tila, jonka hän saavutti Oslossa vuonna 2007.


title: Adolf Usenius

text: Adolf Emil Usénius (1872 Hollola – 2. helmikuuta 1943 Fitchburg, Massachusetts) oli amerikansuomalainen toimittaja ja työväenliikkeen aktiivi.


title: Adolf Usenius

text: Usenius syntyi senaattori Leo Mechelinin omistamassa Laitialan kartanossa, jossa hänen isänsä Adolf Fredrik Usenius oli tynnyrintekijänä. Kansakoulun jälkeen Usenius työskenteli myös itse tynnyrintekijänä ja puuseppänä Helsingissä. Hän oli jo 1890-luvun alusta lähtien mukana Helsingin työväenyhdistyksen ja myöhemmin Ruotsalainen Työväenliiton toiminnassa.


title: Adolf Usenius

text: Helmikuussa 1907 Usenius valittiin Anton Caseliuksen seuraajaksi Suomen ensimmäisen ruotsinkielisen työväenlehden "Arbetarenin" päätoimittajaksi, mutta hän joutui luopumaan tehtävästä jo elokuussa, saatuaan lehtijutun perusteella kolmen kuukauden vankeustuomion kahden kartanonherran kunnianloukkauksesta. Marraskuussa alussa Usenius sai toisen tuomion kunnianloukkauksesta ja hieman myöhemmin häntä vastaan nostettiin vielä kolmas oikeusjuttu, jonka jälkeen Usenius lähti siirtolaiseksi Pohjois-Amerikkaan. Hän saapui Massachusettsin Fitchburgiin vielä saman vuoden aikana ja aloitti heti suomenkielisen "Raivaajan" toimittajana. Usenius työskenteli lehdessä 34 vuoden ajan ja kuului lisäksi vuosina 1921–1937 ilmestyneen kulttuurilehti "Nykyajan" toimitukseen. Hän oli myös aktiivisesti mukana Fitchburgissa toimineessa Työväenyhdistys Saimassa.


title: Adolf Usenius

text: Adolf Usenius avioitui Yhdysvalloissa Hilja Victoria Pasasen (k. 1965) kanssa vuonna 1915. Perheeseen syntyi myöhemmin yksi tytär. Hänen veljensä oli kansanedustaja Arthur Usenius, joka teloitettiin Stalinin vainojen aikana Neuvostoliitossa vuonna 1937.


title: Light of Dawn

text: Light of Dawn on hard rock- ja power metal -yhtye Unisonicin toinen albumi, joka julkaistiin 1. elokuuta 2014 Edelin EarMusic-levymerkillä.


title: Light of Dawn

text: Basisti Dennis Ward on todennut albumin nimestä ja kuvituksesta: ”Kappale ’Throne of the Dawn’ oli alun perin nimeltään ’Light of Dawn’, mutta sanoitukset muuttuivat laulunkirjoituksen aikana. Pidimme kuitenkin nimestä, ja se sopi hyvin yhteen kansikuvan kanssa. Jokaisella päivällä on auringonnousu, uusi alku." Albumin kansikuvan teki Martin Häusler.


title: Light of Dawn

text: Suurimman osan kappaleista kirjoitti Ward, mutta myös Michael Kiske ja Mandy Meyer osallistuivat. Musiikkivideo kuvattiin kappaleesta ”Exceptional”.


title: Light of Dawn

text: Albumi nousi muun muassa Suomen, Saksan, Sveitsin, Tšekin ja Japanin albumilistoille.


title: Piijoen ratasilta

text: Piijoen ratasilta (myös nimellä "Piijoen rautatiesilta") on Vantaankosken radan silta Helsingin Kannelmäessä. Sillan eteläpää on heti Kannelmäen rautatieaseman pohjoispuolella ja sillan pohjoispää ulottuu hiukan Malminkartanon puolelle. Silloiselle Martinlaakson kaupunkiradalle rakennettu silta valmistui vuonna 1974 ja se oli valmistuessaan Suomen kokonaispituudeltaan pisin rautatiesilta, sillan kokonaispituus on 552,8 metriä. Se on edelleen Suomen pisin kaksiraiteisen radan rautatiesilta ja pinta-alaltaan 6 026 m Suomen suurin.


title: Piijoen ratasilta

text: Silta ylittää Mätäjoen ja sen jokilaakson. Laakso olisi ollut mahdollista ylittää myös penkereellä, mutta se olisi estänyt liikennöintiä radan eri puolien välillä ja rajoittanut alueen maankäyttöä. Siltavaihtoehto ei osoittautunut kovinkaan paljoa kalliimmaksi johtuen rataprofiilista ja maaperän heikosta kantavuudesta.


title: Piijoen ratasilta

text: Sillan nimi juontuu kaavailuista muuttaa Mätäjoen nimi Piijoeksi. Mätäjoki säilytti entisen nimensä, mutta silta nimettiin Piijoen ratasillaksi.


title: Piijoen ratasilta

text: Piijoen ratasillan kokonaispituus on 552,8 metriä. Teräsbetoninen silta on tyypiltään jatkuva laattasilta ja siinä on 31 jännettä, kukin pituudeltaan 17,5 metriä. Sen suunnittelivat Hannu Myllymäki ja Pertti Paavolainen Insinööritoimisto Pontek Ky:stä ja sillan urakoi Silta ja Satama Oy.


title: Piijoen ratasilta

text: Sillan eteläpäässä maatuki ja neljä pilariparia on perustettu kallion varaan, loput 26 pilariparia ja pohjoispään maatuki on teräsbetonipaalujen varassa. Paaluja on laskettu olevan yhteensä 1 178 kappaletta ja niistä vajaa 40 prosenttia on jatkettuja. Silta koostuu kahdeksasta siltaosasta, joista yksi on kolmeaukkoinen ja loput neliaukkoisia. Kukin siltaosa toimii rakenteellisesti itsenäisenä ja ottaa vastaan jarruvoimia.


title: Piijoen ratasilta

text: Piijoen ratasilta on Suomen toiseksi pisin rautatiesilta, vuonna 2005 valmistunut 557-metrinen Lahden oikoradan Kytömaan rautatieristeyssilta on pisin, mutta sillä kulkee vain yksi raide.


title: Piijoen ratasilta

text: Vantaankosken rata otettiin käyttöön vuonna 1975. Rakenteilla olleen Kehäradan takia vanhempaa rataa korjattiin ja muun muassa Piijoen ratasillan vesieriste uusittiin vuonna 2013.


title: Camilla Kivilahti-Parland

text: Camilla Orvokki Kivilahti-Parland (27. heinäkuuta 1939 Viipuri – 15. huhtikuuta 2016 Helsinki) oli suomalainen kuvataiteilija. Hänelle myönnettiin vuonna 2004 valtion taiteilijaeläke.


title: Camilla Kivilahti-Parland

text: Kivilahti-Parland opiskeli vuosina 1959–1963 Helsingin yliopiston piirustussalissa ja myös yksityisesti useiden taiteilijoiden johdolla. Hän maalasi erityisesti herkkiä akvarelleja, joiden aiheina olivat maisema, kukat, eläimet ja ihmishahmot. Hän teki myös muotokuvia. Kivilahti-Parland opetti vuonna 1979 Helsingin taiteilijaseurassa piirustusta. Hän osallistui myös luonnonsuojelutyöhön ja kirjoitti lehtiin taidearvosteluja.


title: Camilla Kivilahti-Parland

text: Hän julkaisi omakustanteena kirjan "Da Capo" ja suunnitteli kirjankansia.


title: Camilla Kivilahti-Parland

text: Kivilahti-Parlandin puoliso oli dosentti Thomas Parland, ja Mark Parland on heidän poikansa.


title: Rosa Salazar

text: Rosa Salazar (s. 16. heinäkuuta 1985) on yhdysvaltalainen näyttelijä, joka tunnetaan esimerkiksi roolistaan "Labyrintti – Aavikkokokeet" -elokuvan ja sen jatko-osan "Labyrintti – Tappava lääke" Brendana.


title: Andrews

text: Andrews on muun muassa seuraavien henkilöiden sukunimi:


title: NHL:n varaustilaisuus 2017

text: NHL:n varaustilaisuus 2017 oli järjestyksessään 55. . Se järjestettiin 23. – 24. kesäkuuta 2017 United Centerissä, Chicagossa.


title: NHL:n varaustilaisuus 2017

text: Tilaisuutta edelsi NHL:n laajennusvaraustilaisuus 2017, jossa uusi joukkue Vegas Golden Knights valitsi itselleen jokaisesta muusta joukkueesta yhden pelaajan. Muut joukkueet saivat suojata pelaajistaan joko yhden maalivahdin, kolme puolustajaa sekä seitsemän hyökkääjää tai yhden maalivahdin sekä kahdeksan kenttäpelaajaa.


title: NHL:n varaustilaisuus 2017

text: Suurimpina ennakkosuosikkeina pidettiin kanadalaista Nolan Patrickia sekä sveitsiläistä Nico Hischieria.


title: NHL:n varaustilaisuus 2017

text: Suomalaisista ensimmäiseksi varaukseksi povattiin Miro Heiskasta. Hänet laitettiin useissa "Mock drafteissa" sijoille 4-5. Muita ensimmäisen kierroksen suomalaisia uskottiin olevan Eeli Tolvanen, Juuso Välimäki, Kristian Vesalainen sekä Urho Vaakanainen.


title: NHL:n varaustilaisuus 2017

text: Ensimmäisen varattavan maalivahdin uskottiin olevan Jake Oettinger.


title: Eucladoceros

text: Eucladoceros on sukupuuttoon kuollut hirvieläinten suku, joka eli Euraasiassa myöhäiseltä plioseenilta pleistoseenille. Sen sarvet olivat monimutkaisemmat sarvet kuin millään muulla tunnetulla hirvieläimellä.


title: H. V. Claudelin

text: Henrik Vilhelm (Wille) Claudelin (6. lokakuuta 1882 Oulu – 24. joulukuuta 1947) oli suomalainen nimismies ja kainuulaisen kansanperinteen kerääjä. Hän käytti nimimerkkiä H. W. C..


title: H. V. Claudelin

text: Claudelinin vanhemmat olivat lääninmaanmittari Carl Gustaf Vilhelm Claudelin ja Amalia Lovisa Sarlin. Hän pääs ylioppilaaksi Oulun lyseosta 1904 ja opiskeli jonkin aikaa teologiaa Helsingin yliopistossa.


title: H. V. Claudelin

text: Claudelin oli vuodesta 1905 lääninhallinnon virkamiehenä Oulussa. Hän toimi Hyrynsalmen ja Ristijärven nimismiehenä 1914–1932.


title: H. V. Claudelin

text: Claudelin harrasti kotiseutu- ja museotyötä kirjoittaen näistä aiheista lukuisia artikkeleita lehtiin. Hän oli Kainuun Museoyhdistyksen perustajajäsen vuonna 1930 ja toimi Kainuun museon museonhoitajana. Claudelin keräsi myös laajan esine- ja asiakirjakokoelman.


title: H. V. Claudelin

text: Claudelin oli naimisissa vuodesta 1912 Anna Sofia Mustosen kanssa.


title: Isäni, herrani

text: Isäni, herrani ("Padre padrone") on Paolo ja Vittorio Tavianin ohjaama italialainen elokuva.


title: Isäni, herrani

text: Cannesin elokuvajuhlilla 1977 Tavianit saivat Kultainen palmu -palkinnon ja FIPRESCI -palkinnon elokuvasta "Isäni, herrani".


title: Mauri Tommila

text: Mauri Eerik Tommila (s. 28. huhtikuuta 1951 Nakkila) on suomalainen arkkitehti.


title: Mauri Tommila

text: Tommila kirjoitti ylioppilaaksi 1970 ja valmistui arkkitehdiksi 1982 Oulun yliopistosta. Hän työskenteli Arkkitehtitoimisto Forsman–Tommilan yhtiömiehenä 1982–1984, Tapiolan Studio Arkkitehdit oy:n johtavana arkkitehtina 1984–1988 sekä yhtiön osakkaana ja toimitusjohtajana 1988–1993. Vuodesta 1993 lähtien Tommila on työskennellyt omistamassaan Arkkitehdit Tommila oy:ssä. Hän on ollut vuodesta 2000 lähtien Tukholmassa toimivan Tommila Herkommer Arkitekter ab:n osakas. Vuonna 2006 hänestä tuli DigiEcoCity oy:n osakas ja toimitusjohtaja ja hän oli tukholmalaisen Ecomarket EMT AB:n osakas 2002–2008. Päätyönsä ohessa Tommila on toiminut Oulun yliopiston tuntiopettajana 1977–1980 sekä Teknillisen korkeakoulun tuntiopettajana 1983–1984 ja assistenttina 1984–1987. Hän on ollut myös Suomen arkkitehtiliiton kilpailusihteerinä 1982–1985 . Muita luottamustehtäviä ovat olleet esimerkiksi Euroopan Suomi Finlandin hallituksen varapuheenjohtajan tehtävä 1996–1999 ja Elävä kaupunkikeskusta ry:n hallituksen jäsenyys vuodesta 2001 lähtien.


title: VTB-jääpalatsi

text: VTB-jääpalatsi () on monitoimiareena Moskovassa Venäjällä. Jääpalatsi on toinen vuoden 2016 jääkiekon maailmanmestaruuskilpailujen tapahtumapaikoista Pietarin Jubileinyi-urheilukeskuksen ohella.


title: Marjo-Riitta Antikainen

text: Marjo-Riitta Antikainen (o.s. Paavonen, s. 11. kesäkuuta 1963 Saarijärvi) on suomalainen teologi ja historioitsija.


title: Marjo-Riitta Antikainen

text: Antikainen kirjoitti ylioppilaaksi Saarijärven lukiosta 1982, valmistui teologian maisteriksi 1991, teologian lisensiaatiksi 2002 ja väitteli teologian tohtoriksi 2004 Helsingin yliopistossa. Hän työskenteli Helsingin yliopiston teologisen tiedekunnan viransijaisena opintosihteerinä 1991 ja Forssassa sijaitsevan Linikkalan lukion päätoimisena uskonnon ja historian tuntiopettajana 1993–1997. Vuosina 1997–1998 hän toimi Hämeenlinnan lyseon yläasteen päätoimisena uskonnon, historian ja elämänkatsomustiedon tuntiopettajana ja siirtyi sieltä Helsingin yliopiston yleisen kirkkohistorian assistentiksi vuosiksi 1998–2000. Yliopiston kirkkohistorian virkaa toimittavana yliopistonlehtorina hän työskenteli 2006 ja vuodesta 2006 hän on toiminut yliopiston Suomen ja Skandinavian kirkkohistorian dosenttina. Kuopion hiippakunnan virkaa toimittavaksi hiippakuntasihteeriksi hän siirtyi 2007. Hän on myös toiminut apuraha- ja projektitutkijana Helsingissä sekä opettanut Helsingin, Joensuun ja Tampereen yliopistoissa.


title: Marjo-Riitta Antikainen

text: Päätoimensa ohessa Antikainen on toiminut Ylioppilastutkintolautakunnan apujäsenenä vuodesta 2000 lähtien. Hän on ollut Suomalaisen Kirjallisuuden Seuran jäsen vuodesta 2003 ja Suomen Historiallisen Seuran tutkijajäsen vuodesta 2007.


title: Mitä saisi olla?

text: Mitä saisi olla? on punkyhtye Nyrkkitappelun kolmas studioalbumi. Se julkaistiin CD-formaatissa 29. huhtikuuta 2016 levymerkillä Stupido Records. Albumin vinyylipainos julkaistaan 13. toukokuuta 2016. Aiemmilla julkaisuilla tutut naisia käsittelevät ja provosoivat sanoitukset on jätetty kokonaan pois. Myös kappaleiden äänenlaatu on rosoisempi sekä tempo on verrattain edeltäjiänsä hitaampi. Albumin teemana toimii onnistuneet ja epäonnistuneet rockmuusikot.


title: Mitä saisi olla?

text: Ensimmäinen single ”Haureus sekoittaa mun pään” julkaistiin 29. tammikuuta 2016, jolloin sen musiikkivideo oli ensinäytössä Radio Rockin verkkosivulla. Albumin kappale ”Sun lapset on mun lapsia nyt” julkaistiin singlenä musiikkivideon kera 15. huhtikuuta 2016. Albumin on äänittänyt ja tuottanut Lauri Eloranta.


title: Mitä saisi olla?

text: Kaaoszinen Ville Kangasniemi antoi albumille seitsemän pistettä kymmenestä. Hän kehui kappaleiden älykkäitä sanoituksia ja rytmikästä soitantaa, todeten albumin sisältävän kuitenkin ”muutaman veisun, jotka mielellään skippaisi”. Soundin Antti Luukkanen antoi albumille ristiriitaisen arvion. Hän piti joitakin kappaleita sisällöttöminä, mutta erityisesti albumin hitaammat kappaleet saivat kehuja.


title: Eino Laaksonen

text: Eino Laaksonen (29. huhtikuuta 1936 Pyhäjoen Yppäri – 2. kesäkuuta 2017 Oulu) oli suomalainen opettaja, kunnallispoliitikko ja yleisurheilija. Koulutukseltaan hän oli opettaja, valmistui Rauman seminaarista 1957 ja työskenteli sen jälkeen opettajana 38 vuoden ajan, josta 25 vuotta Oulun Pohjankartanon yläasteen rehtorina. Hän jäi eläkkeelle 1996. Hänelle myönnettiin opetusneuvoksen arvo vuonna 1998.


title: Eino Laaksonen

text: Laaksonen toimi Oulun kaupunginvaltuustossa 32 vuotta vuosina 1973–2004, josta ajasta vuonna 1984 kaupunginvaltuuston puheenjohtajana ja kaupunginhallituksessa vuodesta 1975 ja kaupunginhallituksen puheenjohtajana 1985–1992. Viime vaiheessa kunnallispoliitikon uraa hän toimi liikuntalautakunnan puheenjohtajana. Valtuustossa hän edusti Keskustapuoluetta.


title: Eino Laaksonen

text: Nuoruudessaan 1950-luvun lopulta aina 1960-luvun puoliväliin Laaksonen kilpaili yleisurheilijana. Hänen päälajinaan oli 110 metrin aitajuoksu, jossa hän saavutti SM-hopeaa Oulun ensimmäisissä Kalevan kisoissa 1964 ja pronssia Kalevan kisoissa 1963 ja vuoden 1965 kisoissa.


title: Jari Järvinen

text: Jari Järvinen (s. 15. lokakuuta 1980 Hyvinkää) on suomalainen jalkapalloerotuomari. Järvinen on toiminut kansainvälisen jalkapalloliiton FIFA:n virallisena erotuomarina vuodesta 2012 alkaen.


title: Jari Järvinen

text: Järvinen tuomitsi ensimmäisen Veikkausliigan ottelunsa kaudella 2010. Heinäkuussa 2012 hän tuomitsi ensimmäisen Eurooppa-liigan karsintaottelunsa. Huhtikuussa 2015 hän tuomitsi Liigacupin finaalin HJK:n ja RoPS:in välillä.


title: Jari Järvinen

text: Järvinen on myös tuominnut yksittäisiä otteluita Färsaarten pääsarjassa Effodeildinissä ja Norjan pääsarjassa Tippeligaenissa.


title: Estelle Bennett

text: Estelle Bennett (22. heinäkuuta 1941 − 11. helmikuuta 2009 Englewood, New Jersey, Yhdysvallat) oli yhdysvaltalainen laulaja. Hän lauloi The Ronettes -popyhtyeessä 1960-luvulla yhdessä pikkusiskonsa Veronica Bennettin (nykyisin Ronnie Spector) ja serkkunsa Nedra Talleyn (nykyisin Nedra Talley Ross) kanssa.


title: Estelle Bennett

text: Bennettin isä oli irlantilaistaustainen ja donitsikahvilan tarjoilijana työskennellyt äiti Beatrice cherokee-intiaani- ja afrotaustainen. Bennett kasvoi New Yorkin espanjankielisessä Itä-Harlemin kaupunginosassa, jonka pukeutumisesta hän sai vaikutteita myöhemmälle tyylilleen. Bennett oli luonteeltaan hiljainen ja herkkä. Häntä ja hänen pikkusiskoaan Veronicaa kiusattiin koulussa heidän pitkän tukkansa ja monietnisen ulkonäkönsä takia, Estelleä myös siksi, että hänen kiinnostustaan Voguen kaltaiseen muotilehteen pidettiin hienosteluna. Bennett suunnitteli jo lapsena ryhtyvänsä opiskelemaan muotisuunnittelua.


title: Estelle Bennett

text: Vuonna 1957 16-vuotias Bennett liittyi siskonsa johtamaan yhtyeeseen, joka otti muutaman vuoden kuluttua nimekseen Ronettes. Yhtyeessä lauloi myös heidän serkkunsa Nedra Talley ja aluksi kolme muutakin serkkua, joista yksi oli poika. Yhtye supistui kuitenkin ennen pitkää kolmeen jäseneen. Vuonna 1959 yhtye voitti kykykilpailun New Yorkin Apollo-teatterissa. Naiset alkoivat esittää twistiä Peppermint Lounge -yökerhossa ja toimia esimerkiksi Joey Deen ja Bobby Rydellin taustalaulajina.


title: Estelle Bennett

text: The Ronettesin näyttävä ilme oli Bennettin käsialaa; heidät tunnettiin runsaasta ripsiväristä, lyhyistä halkiohameista ja jättimäisistä tupeeratuista hiuspehkoistaan. Vuonna 1963 The Ronettes alkoi tehdä yhteistyötä tuottaja Phil Spectorin kanssa ja nousi samana vuonna kuuluisuuteen listasijalle 2. nousseella kappaleella ”Be My Baby”. Toinen iso hitti oli ”Baby I Love You”. Seuraavana vuonna jäsenet tekivät Iso-Britannian kiertueen. Laulajauransa aikoihin Bennett opiskeli samalla Fashion Institute of Technology -korkeakoulussa New Yorkissa ja työskenteli Macy’s-tavaratalossa. Hän tapaili George Harrisonia, Mick Jaggeria ja Johnny Mathisia.


title: Estelle Bennett

text: The Ronettes hajosi vuonna 1966. Bennett oli hyvin pettynyt hajoamiseen. Hän kokeili soolouraa julkaisten singlen ”The Year 2000”. Sooloura ei kuitenkaan ottanut tuulta alleen, joten Bennett lopetti uransa. Vuonna 1974 Ronnie elvytti bändin, tällä kertaa ilman Estelleä tai Talleytä.


title: Estelle Bennett

text: Bennett meni naimisiin yhtyeen managerin Joe Dongin kanssa. Hänelle syntyi 1970-luvun alussa tytär, Toyin Hunter. Lapsen ollessa pieni Bennettin mielenterveys alkoi horjua, eikä hän jaksanut esimerkiksi herätä lapsensa itkiessä. Bennett joutui anoreksian vuoksi sairaalaan, mutta myös hänen todellisuudentajunsa heikkeni hänen sairastuessaan skitsofreniaan. Bennett joutui asunnottomaksi New Yorkin kaduille.


title: Estelle Bennett

text: Vuonna 2002 The Ronettesit saivat 14 vuoden käräjöinnin päätteeksi miljoona dollaria maksamattomia tekijänoikeuspalkkioita tuottajaltaan Phil Spectorilta. Summasta jäi kullekin asianajajamaksujen jälkeen reilu 100 000 dollaria.


title: Estelle Bennett

text: Vuonna 2007 Bennett esiintyi lyhyesti julkisuudessa, kun Ronettes nimettiin Rock and Roll Hall of Fameen. Nimeämistilaisuudessa hän piti lyhyen kiitospuheen mutta ei laulanut osuuttaan esityksestä.


title: Estelle Bennett

text: Bennett kuoli kotonaan 67-vuotiaana paksusuolen syöpään vuonna 2009.


title: Robert Bigelow

text: Robert Bigelow on (s. 1945) yhdysvaltalainen yrittäjä. Bigelow omistaa Budget Suites of America hotelliketjun ja on Bigelow Aerospacen perustaja.


title: Robert Bigelow

text: Bigelow toimi 1960-luvun lopulta alkaen aktiivisesti erilaisissa kiinteistöhankkeissa, joihin kuului hotelleja, motelleja ja asuntoja. Bigelow perusti Bigelow Aerospacen vuonna 1999. Vuonna 2013 julkaistussa haastattelussa Bigelow kuvaa, että jollain tasolla aiemman yritystoiminnan tavoitteena oli hankkia resursseja avaruustoiminnan harjoittamiseksi.


title: Plasseyn taistelu

text: Plasseyn taistelu oli Plasseyn eli oikeammin Palashin kylän lähellä 23. kesäkuuta 1757 käyty taistelu eversti Robert Cliven johtamien Englannin Itä-Intian kauppakomppanian ja Bengalin nawabin Siraj-ud-daulan joukkojen välillä seitsenvuotisen sodan aikana. Taistelu päättyi nawabin armeijan tappioon ja sitä voidaan pitää brittien lähes kahden vuosisadan mittaisen valtakauden alkuna Intiassa.


title: Plasseyn taistelu

text: Ennen Plasseyn taistelua suuria osia Intian niemimaasta hallinnut Suurmogulien valtakunta oli hajoamassa samalla, kun Euroopan valtiot pyrkivät pääsemään käsiksi Intian kauppaan. Eurooppalaiset perustivat kauppakomppanioita, jotka kilpailivat toistensa kanssa vaikutusvallasta paikallisten intialaisten hallitsijoiden keskuudessa. Bengalin hallitsija eli "nawab" Alivardi Khan kuoli vuonna 1756 ja hänen seuraajakseen nousi nuori Siraj-ud-daula. Uusi hallitsija ryhtyi sotaan Englannin Itä-Intian kauppakomppaniaa vastaan, koska hän piti komppanian pitkän aikavälin tavoitteita Intiassa oman valtansa uhkana. Komppanian siirtokunta Kasimbazarin kukistumisen jälkeen toukokuussa 1756 vallattiin myös brittikauppiaiden päätukikohta Kalkutta. Kaupungin eurooppalaiset vangittiin ja vietiin pahamaineiseen vankilaan, jossa kaikkian 146:ta vangista 123 kuoli.